
PREFAȚA 


Primei ediții (2000) 


Am speranța că această Dhammapada pentru con- 
templaţie îi vă încânta pe cei care o descoperă și va 
fi de folos în a-i încuraja ca pe viitor să privească 
din perspective diferite. Am încrederea că orice 
licăriri de adevăr care pot fi dobândite, oricât de 
trecătoare, îi vor încuraja pe toți drumeții să-și ducă 
la bun sfârșit călătoria. 

Orice apreciere care se naște în urma lecturii se 
cuvine a fi îndreptată spre traducătorii anteriori, 
fiind pe deplin dependent de munca lor: Daw 
Mya Tin și editorii Asociaţiei Birmaneză Pitaka 
(1987), Venerabilul Narada Thera (B.M.S. 1978) 
și Venerabilul Ananda Maitreya Thera (Lotsawa 
1988); de asemenea numeroșilor prieteni ale căror 
contribuţii au adăugat bogăţie și profunzime, în 
special Ajahn 'Thiradhammo, Sora Medhanandi, 
Bani Shorter și "Thomas Jones. 

Responsabilitatea pentru defectele care există 
îmi aparține. 

Bhikkhu Munindo 

Mănăstirea Budistă Aruna Rata nagiri 
Northumberland, Regatul Unit 

16 ianuarie 2000 

PREFAȚA 


Celei de-a doua ediţii (2006) 


Au trecut peste cinci ani de când am tipărit prima 
ediție a acestei Dhammapada pentru contemplație. 
Sunt fericit că prima ediție a fost primită cu atât 
de multă apreciere. Acum, cu ocazia aniversării 
a 25 de ani de la înființarea Mănăstirii Aruna 
Ratanagiri aici la Harnham Hill, este o bucurie 
că există oportunitatea unei retipăriri. A fost, de 
asemenea, o oportunitate de a rafina unele versuri. 

Îi sunt îndatorat lui Thanissaro Bhikkhu pentru 
noua lui traducere a Dhammapadei (Dhamma Dana 
Pubs. Barre, MA. 1998), a cărei consultare s-a 
dovedit utilă. Sunt foarte recunoscător tuturor 
celor care au oferit comentarii pe marginea acestei 
noi ediţii. 


Bhikkhu Munindo 

Mănăstirea Budistă Aruna Ratanagiri 
Northumberland, Regatul Unit 

16 aprilie 2006 


PREFAȚA 


Celei de-a treia ediţii (2010) 


În acestan Lua ng Por Sumedho a anunțat că se 
va întoarce în "Thailanda după treizeci și trei de 
ani în Marea Britanie. Unii dintre cei a căror 
viață a fost schimbată ca urmare a învățăturilor 
Dhamma primite de la Luang Por doresc să-și 
exprime recunoştinţa prin retipărirea versiunii 
mele a Dha mmapada. Sunt încântat că pot să susțin 
acest lucru. 

Am profitat de ocazie ca să fac unele corec- 
turi și modificări minore, în rest textul acestei O 
Dhammapada pentru contemplaţie rămâne la fel ca în 
edițiile anterioare. 


Bhikkhu Munindo 

Mănăstirea Budistă Aruna Rata nagiri 
Northumberland, Regatul Unit 

26 mai 2010 

PREFAȚA 


Celei de-a patra ediţii (2015) 


Primim în continuare cereri pentru copii ale Dham- 
mapada pentru contemplație și suntem recunoscători 
bunilor prieteni din Malaezia care au făcut posibilă 
retipărirea. 

Pe lângă folosirea resurselor menționate mai 
sus în edițiile anterioare, în adaptarea unor versuri 
am beneficiat de traducerile lui Bhikkhu Thanis- 
saro și Acharya Buddharakkhita (vezi www.access- 
toinsight.org). 

Pentru cei interesaţi, acestea sunt versurile pe 
care le-am modificat considerabil: 1, 2, 36, 78, 95, 
123, 141, 183, 198, 223, 231, 232, 233, 244, 331, 332, 333, 
383, 384, 421. În rest, textul acestei interpretări a 
Dha mmapada rămâne în mare parte la fel ca ediția 
anterioară. 

La fel ca mai devreme, încurajez cititorii să 
consulte și alte versiuni ale Dhammapada, în mod 
special cele menţionate ca resurse pentru această 
carte. 

Bhikkhu Munindo 

Mănăstirea Budistă Aruna Rata nagiri 
Northumberland, Regatul Unit 
Asceza de iarnă 2015 

PREFAȚA 


Celei de-a cincea ediţii (2017) 


Încă o dată suntem recunoscători bunilor noștri 
prieteni din Malaezia pentru că au făcut posibilă o 
nouă republicare a acestei broșuri. 

Cum am indicat și în ediţiile anterioare, au fost 
consultate diverse resurse, printre care traducerile 
lui Bhikkhu Tha nissa ro și Acharya Buddha rakkhita 
(vezi www.accesstoinsight.org). 

Pentru cei interesați, acestea sunt unele din 
versurile pe care le-am modificat: 21, 22, 57, 118, 
165, 380, 389, 399, 418. Cititorii sunt încurajați să 
consulte și alte versiuni ale Dhammapada. 


Bhikkhu Munindo 

Mănăstirea Budistă Aruna Rata nagiri 
Northumberland, Regatul Unit 
Noiembrie 2017 

PREFAȚA 
TRADUCĂTORULUI 


Am dat peste această Dhammapada, în interpreta- 
rea Venerabilului Ajahn Munindo, pe durata unei 
șederi la Mănăstirea Muttodaya. Am început să 
traduc câteva dintre versuri și, la întoarcere, le-am 
trimis prietenilor. Văzând interesul pe care l-au 
stârnit, am decis să o traduc. Totuși, e important 
de ținut în minte faptul că autorul consideră „O 
Dhammapada pentru Contemplaţie” mai degrabă 
o interpretare decât o traducere. 

Am consultat și alte traduceri înainte de a 
începe, dar această interpretare s-a dovedit cea mai 
bogată în sensuri inteligibile pentru mine, având 
un spirit contemporan și dovedindu-se a fi și un 
manual de exerciţii pentru cultivarea minții. 

Așadar, pentru traducerea multor cuvinte și 
expresii, am preferat semnificația tehnică din punc- 
tul de vedere al temelor de meditaţie budiste, în 
defavoarea sensurilor poetice; introspecție (insight), 
echidistanță (equanimity), băgare de seamă (heed- 
fulness), luciditate cufundată în corp (meditation 
practice focused în the body) etc. 

În locurile unde limba română s-a dovedit mai 
expresivă, am încercat fructificarea acestei situații. 

În alte locuri, în schimb, originalul s-a dovedit 
mai expresiv, iar traducerea a avut nevoie de un 
artificiu pentru a păstra înrudirea fonetică: not 
inflated neumflat în pene (versetul 363). 

Intervenția cea mai notabilă este în versetul 
384, unde am subliniat că este vorba despre două 
dhamma pentru a evita ca versetul să rămână 
criptic pentru cineva nefamiliarizat cu învățăturile 
budiste. 

M-am bucurat de ajutorul unei traducătoare 
profesioniste care, pe lângă corectură, s-a îngrijit 
să ferească textul de ridicol și greșeli gramaticale. 
Am abordat împreună procesul de traducere res- 
pectând în cel mai înalt grad posibil varianta în 
limba engleză, atât în ceea ce privește forma, cât 
și fondul. Versiunea fiind deja adaptată în mare 
măsură contemporanului, nu am introdus modifi- 
cări semantice. În cazul referirilor la persoane am 
folosit cu prioritate pluralul și o variantă neutră, 
fără gen, pentru a ne adresa la modul general, iar 
tonul textului să nu vizeze o persoană anume. 

Am consultat traduceri alternative în limba 
engleză din limba pâli („Ihe Dhammapada: A 
Translation”, Thanissaro Bhikkhu, Access to Insi- 
ght, 1997, „Ihe Dhammapada: The Buddha's Path of 
Wisdom”, Buddhist Publication Society, Acharya 
Buddharakkhita, 1985, „The Dhammapada: Ver- 

ses and Stories Translated”, Daw Mya Tin, M.A, 
Burma Pitaka Association, 1986). Am consultat și 
demersurile colegilor traducători în franceză („Le 
Dhammapada”, Ed. Les Deux Oceans, 1989), spa- 
niolă din Argentina („El Dhammapada”, Ed. Has- 
tinapura, 2004), traduse la rândul lor din diferite 
versiuni în engleză (de exemplu, varianta din fran- 
ceză se bazează pe traducerea din păli în engleză a 
Venerabilului Maha Thera Narada). 

Am respectat, în mare parte, organizarea pe 
rânduri a versetelor, existând bineînţeles abateri 
pentru a reda topica din limba română. De ase- 
menea, pe alocuri, am izolat anumite sintagme pe 
rânduri pentru a evidenția accentul pus asupra 
conceptului său sau pentru a reda textul cu o 
muzicalitate specifică limbii noastre (versetul 4, de 
exemplu). 

Aceasta este prima ediţie a traducerii, care se 
bazează pe ediția a cincea a originalului. 

Ne cerem iertare cititorului pentru sensurile de 
care l-am văduvit, iar pentru cele care sunt clare, îl 
încurajăm să le traducă mai departe, în inima sa. 


Mircea Mare, Diana D. 
www.dhammadha.ro 

INTRODUCERE 


Cartea pe care o ai în față e un coș strălucitor de 
lumină, iluminând din plin condiția umană. E o 
versiune a operei clasice budiste Dhammapada; nu 
e o traducere mot ă mot, ci o interpretare liberă 
cu scopul de a comunica spiritul viu al textului, 
nestânjenită de atașamentul față de exactitatea 
formală. Intenţia autorului, Ajahn Munindo, a fost 
să prezinte o versiune contemporană a textului 
pe care cititorii să o folosească în investigația lor 
a Căii. Prin urmare titlul este „O Dhammapada 
pentru contemplaţie”, sugerând că lucrarea nu 
trebuie considerată o traducere categorică, ci o 
invitație la a întâlni și contempla înțelepciunea lui 
Buddha. 

Contextul acestei interpretări e o viață a con- 
templării. Ajahn Munindo, născut în Noua Zee- 
landă, a fost hirotonisit ca bhikkhu sau călugăr 
al tradiţiei Theravada din 'Thailanda în urmă cu 
douăzeci și cinci de ani. EI s-a stabilit acum într- 
o mică comunitate spirituală în Northumberland, 
Anglia, unde trăiește sub auspiciul unui cod de dis- 
ciplină care își are originile din vremurile lui Bud- 
dha, ce încurajează simplitatea și atenţia corectă. 
Transplantarea acestui mod de viață budist mona- 

hal din Orient — unde budismul e adânc înrădăcinat 
- în Vest a însemnat un proces de traducere care 
implică limbaj, obiceiuri și ritualuri, astfel încât 
tradiția "Theravada, alături de altele, e stabilită acum 
în ambientul cultural al Occidentului. Prin urmare, 
„O Dhammapada pentru contemplaţie”, cu toate 
că e o interpretare liberă, după standarde scolas- 
tice, urmărește să comunice o traducere precisă a 
valorilor - valorile spirituale ale tradiției budiste 
vii. 


Thomas Jones Ph.D. 
Cambridge, aprilie 2000 

O 
Dhammapada 
pentru 
Contemplaţie 


Namo tassa 
bhagavato arahato 
samma sambuddhassa 


Omagiu celui Binecuvântat, 
Nobil și Perfect Iluminat. 


PERECHIILE 


1. 

Toate stările care iau ființă 

sunt determinate 

de inimă. 

Inima e cea care îndrumă pe cale. 
Exact cum roata carului 
urmează amprenta copitei 
animalului care-l trage, 

așa suferința va urma 

cu siguranță 

când vorbim sau acționăm impulsiv 
dintr-o inimă impură. 


2. 

Toate stările care iau ființă 

sunt determinate 

de inimă. 

Inima e cea care îndrumă pe cale. 
La fel de sigur cum umbra noastră 
nu ne părăsește niciodată, 

așa bunăstarea va urma 

când vorbim sau acționăm 

cu o inimă pură. 


3. 
Când ne ţinem strâns 

de asemenea gânduri precum 
„M-au abuzat, 

m-au maltratat, 

m-au brutalizat, 

m-au jefuit” 

păstrăm ura vie. 


4. 
Dacă ne eliberăm complet 
de gânduri precum 
„M-au abuzat, 

m-au maltratat, 

m-au brutalizat, 

m-au jefuit”, 

ura e cucerită. 


5. 

Niciodată ura nu e prin ură cucerită, 
ci doar prin disponibilitatea de a iubi. 
Aceasta e lege eternă. 


6. 

Cei ce sunt litigioși 

au uitat 

că murim cu toții. Pentru cei înţelepţi, 
ce reflectă asupra acestui fapt, 

nu există cârcoteli. 


7. 
La fel cum rafala unei furtuni 
poate dezrădăcina 

un copac firav, 

așa cel care se ține 

fără băgare de seamă de plăcere, 
cel care se răsfață cu mâncare 

și e nepăsător 

poate fi dezrădăcinat de Mara. 


8. 

La fel cum rafala unei furtuni 

nu poate urni un munte de piatră, 
așa cel care contemplă 

realitatea corpului, 

care dezvoltă credință și energie, 
e nemișcat de Mara. 


9. 
Purtarea robei unuia care a renunțat, 
în sine, nu-l face pe ins pur. 

Acei care o poartă, 

dar le lipsește încă sârguința, 

sunt lipsiți de băgare de seamă. 


10. 

Fiind posedat de autocontrol, 
onest și sârguincios în conduită, 
un ins e astfel demn 

de roba unuia care a renunțat. 


UN. 

Încurcând falsul cu realul, 
și realul cu falsul, 

insul suferă de o viață 

a falsității. 


12. 

Dar văzând 
falsul ca fals 

și realul ca real, 
insul trăiește 

în perfectul real. 


13. 
Asemeni ploii infiltrându-se 
printr-un acoperiș prost împăiat, 
pasiunile nesupuse se preling 
într-o inimă neîmblâ nzită. 


14. 
Cum ploaia nu poate penetra 
un acoperiș bine împăiat, 

așa pasiunile nu pot intra 
într-o inimă bine instruită. 


15. 
Când vedem clar 

propria noastră lipsă de virtute 
suntem umpluți cu mâhnire; 

de acum și înainte ne mâhnim. 


16. 

Când apreciem complet beneficiul 
propriilor noastre fapte pure, 
suntem plini de bucurie; 

de acum și înainte 

are loc o celebrare a bucuriei. 


17. 
De acum și înainte 

cei care înfăptuiesc rău 

își creează propria suferință. 
Preocuparea mentală 

cu gândul „Am făcut rău” 

le posedă mintea 

și cad în haos. 


18. 

De acum și înainte 

cei care își trăiesc viața bine 

își duc veacul în fericire. 

Ei sunt plini 

de o apreciere naturală a virtuții 
și trăiesc cu încântare. 


19. 
Cu toate că insul poate cunoaște 
multe despre Dhamma, 

dacă insul nu trăiește propice — 
asemeni unui văcar 

ce râvnește vitele altuia — 

insul nu va afla 

niciunul din beneficiile 

de a umbla Calea. 


20. 

Cunoscând doar puțin 

despre Dhamma, 

dar conformându-se cu toată inima, 
transformând pasiunile 

lăcomiei, urii și decepției 

eliberând toate atașa mentele 

de acum și de apoi, 

insul cu siguranță va afla singur 
beneficiile de a umbla Calea. 


CONȘTIINȚĂ 


21. 

Băgarea de seamă duce la Nemurire; 
nebăgarea de seamă duce la moarte. 
Cei care sunt cu băgare de seamă 
sunt vii pe deplin, 

cât timp cei lipsiți de băgare de seama 
sunt deja ca morți. 


22. 

Înțelepţii, fiind vii pe deplin, 
sărbătoresc luciditatea 

și își duc veacul delectâ ndu-se 
în această abilitate. 

23. 
Cei Treziţi, fermi în hotărârea lor, 
se exercită viguros, 

și discern libertatea 

din toate limitările: 

liberare, siguranță adevărată. 


24. 
Cei care sunt energic 

angajați Căii, 

care sunt puri și grijulii în efort, 
stăpâni pe sine 

și virtuoși în conduită, 

cresc constant în radianță. 


25. 
Prin sârguință, vigilenţă, 

abţinere și autocontrol, 

fie ca înţelepţi să-și facă insule pentru ei înșiși 
pe care niciun potop nu le poate învălui. 

26. 

Cei care sunt ignoranțţi și confuzi 
se demască nebăgării de seamă. 
Cei înţelepţi preţuiesc conștiința 
pe care au cultivat-o 

ca lucrul lor cel mai de preț. 


27. 
„Nu te pierde în neglijenţă, 

nu te pierde în senzualitate.” 
Luând aminte un astfel de sfat, 
cel care contemplă descoperă 
profunda eliberare. 


28. 

Cei 'Treziţi 

care au gustat libertatea 

față de toate distragerile 
cultivând conștiința, 

îi văd pe toţi cei suferinzi 

din perspectiva compasiunii, 
precum cineva pe vârful muntelui 
e capabil să vadă câmpiile. 


29. 
Conștienți printre cei fără băgare de seamă, 
treji printre cei care dorm, 

cei înţelepţi merg înainte 

precum caii tineri puternici, 

lăsându-i în urmă pe cei epuizați. 


30. 
Pe calea conștiinței sârguincioase 
zeul Magha și-a câștigat împărăţia. 
Sârguința e mereu recompensată, 
neglijența e mereu batjocorită. 


31. 
Cel care renunţă și se delectează 

în vigilenţă, 

ferindu-se de nebăgare de seamă, 
avansează asemeni focului prin iarbă, 
consumând obstrucții mari și mici. 


32. 
Cel care renunţă și se delectează 
în vigilență 

e protejat de regresie: 

un ins se apropie de liberare. 

MINTEA 


33. 
La fel cum un făurar 

dă forma unei săgeți, 

așa cei înţelepţi își cultivă mintea, 
atât de excitabilă, incertă 

și dificil de controlat. 


34. 
Asemeni unui pește care 

fiind târât din casa-i în apă 

și aruncat pe teren uscat 

se va zbate, 

astfel inima va tremura 

când se retrage din curentul Marei. 


35. 
Mintea activă e dificil de domesticit, 
zburdalnică și hoinărind oriunde vrea; 
domesticirea ei e esenţială, 

călăuzind la bucuria bunăstării. 


36. 

Mintea protejată și păzită 

duce la trai ușor. 

Cu toate că mintea aceasta e subtilă, 
evazivă și dificil de văzut, 

insul care e atent 

trebuie să se îngrijească 

și să vegheze asupra ei. 


37. 
Hoinărind de capul ei de colo colo, 
fără formă, 

mintea se aşterne 

în caverna inimii din interior. 

Să pui stăpânire pe ea 

e eliberare din înlănțuirea ignoranței. 

38. 

În acela a cărui minte e nestatornică, 

a cărui inimă e nepregătită 

cu învățături adevărate, 

a cărui credință nu e matură, 

plenitudinea înțelepciunii încă nu se mani- 
festă. 


39. 
Nu există frică 

dacă inima e necontaminată 

de pasiuni 

și mintea e liberă de voință bolnavă. 
Văzând dincolo de bine și rău, 

acela e treaz. 


40. 
Văzând acest corp fragil 

ca un vas de lut, 

și fortificând inima precum zidurile unui oraș, 
insul o poate confrunta pe Mara 

cu arma introspecției. 

Având avantajul detașării, 

insul protejează ce a fost deja dobândit. 


q1. 
Cu siguranţă acest corp 
curând va sta fără viață 
aruncat 

încolo pe sol 

vidat de conștiință 

și la fel de inutil 
precum un butuc ars. 


42. 
Mai mult decât un hoț, 
Mai mult decât un inamic, 
o inimă îndrumată greșit 
îl duce pe ins la necaz. 


43. 
Nici mama, nici tata 

nici un alt membru al unei familii 

nu îți poate oferi binecuvântările 

generate de propria inimă bine îndrumată. 

FLORI 


44. 
Cine sunt 

cei care pot să vadă sincer 

așa cum sunt 

acest pământ, acest corp, 

tărâmurile iadului și tărâmurile paradisului? 
Cine poate discerne 

bine predicata Cale a Înţelepciunii, 

la fel cum ochiul unui florar iscusit 

poate alege flori perfecte? 

45. 
Sunt ei 

cei care umblă conștient pe Cale 

care văd cum sunt cu adevărat 

acest pământ, acest corp, 

tărâmurile iadului și tărâmurile paradisului. 
Ei sunt aceia care pot discerne 

bine predicata Cale a Înţelepciunii. 


46. 

Cunoaște corpul 

ca fiind trecător ca spuma, 

un miraj. 

Floarea pasiunii senzuale 

are un spin ascuns. 

Vezi asta și treci dincolo de moarte. 


47. 
Așa cum o inundație din senin 

poate mătura din cale un sat care doarme, 
așa moartea îi poate distruge 

pe cei care caută doar florile 

plăcerilor senzuale banale. 

48. 

A viețui cu frustrare și nemulțumire, 

dar totuși a căuta doar florile 

plăcerilor senzuale banale 

îl duce pe ins sub stăpânirea distrugătorului. 


49. 

Precum o albină care, 
adunând nectar, 

nu rănește sau perturbă 
culoarea și parfumul florii 
astfel și cei înţelepţi 

se mișcă prin lume. 


50. 

Nu poposi asupra defectelor 
și neajunsurilor altora; 

în schimb, caută claritate 

în privința alor tale. 


șI. 

Precum o floare frumoasă 

lipsită de mireasmă deza măgește, 
așa sunt și cuvintele înțelepte 
fără fapte drepte. 

52. 
Precum o floare frumoasă 

cu o mireasmă îmbietoare încântă, 
așa e și vorbitul înțelept și dulce 
când e însoțit de fapte drepte. 


53. 

Așa cum multe ghirlande pot fi făcute 
dintr-o adunătură de flori, 

la fel multe iscusituri pot fi făcute 

pe durata acestei vieți omenești. 


54. 
Mireasma florilor sau a lemnului de santal 
bate doar în direcția vântului predominant, 
dar mireasma virtuții 

străbate toate direcţiile. 


55. 
Mireasma virtuții 
de departe-ntrece 
mireasma florilor 
sau a lemnului de santal. 

56. 

Aroma lemnului de santal 

și mirosul florilor 

aduc doar puţină bucurie 

în comparație cu mireasma virtuții, 
care inundă chiar și tărâ murile cerești. 


57. 
Nu e posibil ca Mara să-i găsească 

pe cei care-și duc veacul în luciditate, 

care prin cunoaștere perfectă sunt eliberați 
și trăiesc în virtute. 


58-59. 

La fel cum un lotus frumos și dulce mirositor 
poate crește dintr-o grămadă 

de gunoi aruncat, 

strălucirea unui adevărat 

discipol al lui Buddha 

întrece umbrele întunecate 

aruncate de ignoranță. 

CEI NECOPŢI 


60. 

Noaptea e lungă 

pentru insul care nu poate dormi. 

O călătorie e lungă pentru insul obosit. 
Existența ignorantă e lungă și searbădă 
pentru cei inconștienți de Adevăr. 


61. 

Neavând niciun companion 
care să fi călătorit 

cel puţin așa de departe ca și noi, 
e mai bine a merge singur 

decât să-i întovărășești 

pe cei care rămân nehotărâți. 

62. 

„Acesta e copilul meu, 

aceasta e averea mea”: 

astfel de gânduri sunt preocupări 
ale celor necopți. 

Dacă suntem incapabili 

să ne luăm asupra noastră 

chiar și pe noi înșine, 

de ce să facem astfel de revendicări? 


63. 

Necoptul care știe că e necopt 

e câtuși de puțin înțelept; 

necoptul care socotește că e înțelept 
e, fără îndoială, necopt. 


64. 

Asemeni lingurilor incapabile să guste 

din savoarea supei 

sunt cei nesăbuiți care nu pot vedea adevărul, 
cu toate că trăiesc 

toată viața printre cei înţelepţi. 

65. 

Asemeni limbii care poate aprecia 
savoarea supei 

e unul care poate discerne clar adevărul 
după doar o scurtă 

asociere cu cei înţelepţi. 


66. 

Făcând rău, 

fără băgare de seamă, 

nesăbuiții imprudenți 

își produc propriile fructe amare. 
Ei se comportă 

precum ina micii lor cei mai mari. 


67. 

O faptă nu e bine făcută 

când la reflecţie asupra sa remușcarea răsare: 
cu lacrimi de supărare 

insul își culege fructele. 

68. 

O faptă e bine făcută 

când la reflecţie 

asupra sa nicio remușcare nu răsare: 
cu bucurie insul își culege fructele. 


69. 

Nesăbuiţii percep acțiunile rele 
ca fiind dulci precum mierea 
până când văd consecinţele. 
Când își zăresc roadele, 
nesăbuiții suferă într-adevăr. 


70. 
Chiar și după luni de post aspru, 

subzistâ nd cu o dietă frugală, 

un necopt nu poate fi comparat ca valoare 

cu persoana care vede pur și simplu adevărul. 

n. 
Laptele proaspăt nu se brânzește 
de îndată; 

nici faptele rele nu își arată 

de îndată roadele; 

oricum, necopții suferă 

din cauza ignoranței lor 

la fel cum ar fiarși 

stând pe cărbuni ascunși în cenușă. 


72. 
Necopţii sunt aceia care folosesc prostește 
orice daruri ar avea, 

distrugându-și averea acumulată. 


73-74. 
Trufia și râvna necopților crește 
când revendică pentru ei 
autoritate, recunoaștere 

și răsplată necuvenite: 

falsitatea lor le afectează năzuința, 
își doresc să fie văzuţi 

drept puternici și deslușitori. 

75. 
Calea care duce la câștig lumesc 

și calea care duce la Eliberare 

sunt căi diferite. 

Văzând acest lucru, discipolul care renunță 
evită distragerea 

câștigului și succesului lumesc 

pentru a sălășlui în solitudine. 

CEI IN 


— 


ELEPŢI 


76. 

Doar binecuvântări pot răsări din căutarea 
companiei persoanelor înțelepte 

și deslușitoare, 

care oferă iscusit 

atât mustrare, cât și sfat 

ca și cum ar ghida insul 

spre o comoară ascunsă. 


77. 
Fie ca înțelepţii să îndrume ființele 
departe de întuneric, 

să dea direcție și sfaturi. 

Vor fi prețuiți de către cei virtuoși 
și îndepărtați de către cei necopți. 

78. 

Nu căuta compania 

prietenilor prost îndrumați; 

fii prevăzător cu companionii degenerați. 
Caută compania prietenilor bine îndrumați, 
cei care sprijină introspecția. 


79. 
Capitularea sinelui Dhammei 

conduce la existență senină. 

Înţelepţii se delectează perpetuu în adevărul 
predat de către Unul Trezit. 


80. 

Cei care construiesc canale 
canalizează cursul apei. 
Săgetarii fac săgeți. 
Lemnarii făuresc lemn. 
Înțelepţii se domesticesc. 


81. 

Cum piatra solidă 

e nemișcată de vânt, 

așa sunt și cei cu înțelepciunea neperturbată 
nici de laudă, nici de ocară. 

82. 

La auzul învățăturilor adevărate 
inimile celor receptivi 

devin senine, 

ca un lac adânc, limpede și nemișcat. 


83. 

Fiinţele virtuoase sunt neatașate. 

Nu se înfruptă din vorbit fără noimă 
despre plăceri senzuale. 

Cunosc atât fericirea, 

cât și supărarea, 

dar nu sunt posedate de niciuna. 


84. 

Nici pentru binele propriu, 

nici în numele altuia 

o persoană înțeleaptă nu face pagubă 
- nu pentru hatârul familiei, 

averii sau câștigului. 

Unul astfel e de drept numit 

just, virtuos și înțelept. 

85. 

Puțini sunt cei care ajung departele. 
Mulţi pășesc fără sfârșit înapoi și înainte, 
neîndrăznind să riște călătoria. 


86. 

Deși e dificil să treci dincolo 

de marea bătută de ploile pasiunii, 
cei care trăiesc în conformitate 

cu Calea bine-predată 

ajung departele. 


87-88. 
Cu imaginea liberării ca ţel 

cei înţelepţi abandonează întunericul 
și preţuiesc lumina, 

lasă siguranța măruntă în urmă 

și caută libertatea de atașament. 

A fi pe urmele unei asemenea desfaceri 
e dificil și rar, 

totuși cei înţelepţi o vor căuta, 

detașâ ndu-se de obstrucții, 

purificând inima și mintea. 

89. 

Eliberâ ndu-se de năzuință, 
neîmpiedicați de obișnuințe deprinse, 
cei care se aliniază cu Calea 

se delectează în detaşare 

și, cât încă stau în lume, 

sunt radioși. 


35 


CEI TREZIŢI 


90. 
Nu există tensiune 

pentru cei care au ajuns la capătul călătoriei 
și au fost eliberați 

din dezastrul tuturor legăturilor încolăcite. 


9. 
Atenţi la nevoile călătoriei, 

cei pe calea conștiinței, 

precum lebedele, curg ușor, 

lăsând în urmă vechile locuri de odihnă. 


92. 
La fel ca păsările care nu lasă urme în aer 
sunt cei a căror minte nu se agaţă 

de tentaţiile care le sunt oferite. 

Centrul atenţiei lor e starea de eliberare 
fără reper, 

care pentru ceilalți e imperceptibilă. 

93. 
Sunt cei care 

sunt liberi de toate piedicile; 

nu se îngrijorează pentru mâncare. 
Centrul atenţiei lor e starea de eliberare 
fără reper. 

La fel ca păsările care, zburând prin aer, 
fără urme se duc pe cale. 


94. 
Precum caii bine-antrenaţi de stăpâni 
sunt cei care și-au domesticit simțurile; 
având inimile eliberate 

de mândrie și poluare 

generează încântare atotcuprinzătoare. 


95. 

Sunt acei care descoperă 

că pot abandona complet 

reacțiile confuze 

și să devină răbdători precum pământul; 
nemișcați de ură, 

nezdruncinați precum un stâlp, 

neperturbați precum un iaz limpede și liniștit. 

96. 

Cei care ajung 

la starea de libertate perfectă 
prin înţelegere dreaptă 

sunt neperturbați 

în corp, vorbire și minte. 

Ei rămân nemișcați 

de vicisitudinile vieţii. 


97. 
Cei care cunosc increatul, 

care sunt liberi și statorniciți, 
care au abandonat toată râvna, 
sunt ființele cele mai vrednice. 


98. 

Fie într-o pădure, 

un oraș sau ținut deschis, 
încântător e sălașul 

unuia care acum e deplin liber. 

99. 
Fiinţele libere de dependența 

de plăceri senzuale 

cunosc o formă unică de încântare. 
Ele caută liniște în refugiile pădurii 
pe care muritorii de rând le-ar evita. 

MIILE 


100. 

Un singur cuvânt cu adevăr 
care calmează mintea 

e mai bine a fi auzit decât o mie 
de cuvinte irelevante. 


101. 

Un singur vers cu adevăr 

care calmează mintea 

e mai bine a fi auzit decât o mie 
de versuri irelevante. 


102. 

Recitarea unui singur vers cu adevăr 
care calmează mintea 

e mai bine decât a recita 

o mie de versuri fără sens. 

103. 
Cineva ar putea învinge singur 
în bătălie 

o mie de mii de oameni, 

dar cine dobândește 
stăpânirea de sine 

e de departe eroul superior. 


104-105. 
Stăpânirea de sine e victoria supremă — 
de prețuit mai mult 

decât dobândirea controlului 

asupra altora. 

E o victorie pe care nicio altă ființă 

nu o poate distorsiona sau înlătura. 


106. 

A onora, chiar și pentru un singur moment, 
pe unul care a ajuns la stăpânirea de sine 

e un merit mai mare 

decât a aduce ofrande nenumărate 

celor nevrednici. 

107. 

A onora, chiar și pentru un singur moment, 
pe unul care a ajuns la măiestria sinelui 

e mai prielnic decât o mie de ani 

petrecuţi îndeplinind formal ceremonii 
bazate pe înțelegere greșită. 


108. 

Chiar și dacă insul petrece 

un an întreg 

aducând ofrande 

de dragul câștigului propriu, 

toate acestea nu vor cântări 

un sfert din valoarea 

aducerii de venerare unei ființe nobile. 


109. 
Pentru insul care îi onorează și respectă 
mereu 

pe aceia cu ani mulți 

există patru binecuvântări: 

viață lungă, frumuseţe, fericire și putere. 

110. 

O singură zi trăită 

cu intenţie conștientă și virtute 

e de valoare 

mai mare decât o sută de ani trăiţi 
privați de disciplină și abţinere dreaptă. 


MI. 

O singură zi trăită 

cu intenție conștientă și înțelepciune 
e de valoare 

mai mare decât o sută de ani trăiţi 
privați de disciplină și înțelepciune. 


112. 

O singură zi trăită 

cu intenție conștientă și efort temeinic 
e de valoare 

mai mare decât o sută de ani 

trăiţi în pasivitate leneșă. 

113. 

O singură zi trăită 

în conștiința tranzienței naturii vieții 
e de valoare 

mai mare decât o sută de ani 

trăiţi inconștient de naștere și moarte. 


114. 

O singură zi trăită 

trezit la starea nemuririi 

e de valoare 

mai mare decât o sută de ani 
trăiţi fără a recunoaște nemurirea. 


115. 

O singură zi trăită 

trezit la adevărul profund 

e de valoare 

mai mare decât o sută de ani 
trăiţi netrezit. 

16. 

Mergi iute spre a face ceea ce e benefic. 
Abţine-ţi mintea de la fapte rele. 

Mintea care e înceată în a face bine 

poate ușor să găsească plăcere în facerea de 


rau. 


17. 
Dacă săvârșești o faptă rea, 

atunci nu o repeta. 

Evită a găsi plăcere în amintirea ei. 
Urmarea facerii de rău e dureroasă. 


18. 

Odată săvârșită o faptă benefică 

e bine să o repeți iar și iar. 

Fii interesat de plăcerea binefacerii. 

Fructul bunătăţii acumulate e împăcarea cu 
sine. 

119. 

Chiar și cei care înfăptuiesc rău 
pot trăi în bunăstare 

atâta vreme cât acţiunile lor 

încă nu și-au produs direct fructele. 
În orice caz, când rezultatele 
faptelor se maturează, 

consecințele dureroase 

nu pot fi evitate. 


120. 

Chiar și cei care trăiesc vieţi tihnite 
pot cunoaște suferința 

atâta vreme cât acţiunile lor 

încă nu și-au produs direct fructele. 
În orice caz, când fructele 

faptelor se maturează, 

consecințele vesele 

nu pot fi evitate. 

121. 

Nu ignora efectele răului, 

zicând: „Nu se va alege nimic din asta.” 

La fel cum prin căderea treptată 

a picurilor de ploaie 

ulciorul de apă se umple, 

astfel, în timp, cei nesăbuiți sunt corupți de 
facerea de rău. 


122. 

Nu ignora efectele faptei drepte, 
zicând: „Nu se va alege nimic din asta.” 
La fel cum prin căderea treptată 

a picurilor de ploaie 

ulciorul de apă se umple, 

astfel, în timp, cei înţelepţi 

devin preaplini cu bunătate. 


123. 
La fel cum un negustor 

cu încărcătură prețioasă 

evită amenințările 

și acei care iubesc viața evită otrava, 
așa și tu să eviți faptele rele. 

124. 
O mână fără o rană deschisă 
poate purta otravă 

și să rămână 

liberă de vătămare; 

la fel, răul nu are consecinţe 
pentru cei ce nu îl fac. 


125. 
Dacă rănești intenționat 
o persoană inocentă, 
care e pură și nevinovată, 
răul ți se va întoarce, 
asemenea prafului fin 
aruncat în vânt. 


126. 

Unii se renasc în oameni; 

răufăcătorii se renasc în iad. 

Cei ce fac bine se renasc în exaltare, 
iar cei puri merg în tărâmul fără urme. 


50 


127. 

Nu există loc pe pământ 
unde cineva se poate ascunde 
de consecinţele faptelor rele — 
nici într-o peșteră de munte, 


nici în ocean, nici în cer. 


128. 

Nu există loc pe pământ 
unde moartea să nu ajungă — 
nici într-o peșteră de munte, 


nici în ocean, nici în cer. 

AGRESIUNE 


129. 
Având empatie pentru alții, 

insul vede că toate fiinţele se tem 

de pedeapsă și de moarte. 

Știind asta, 

insul nu atacă sau provoacă un atac. 


130. 
Având empatie pentru alții, 

insul vede că toate ființele 

iubesc viața și se tem de moarte. 

Știind asta, 

insul nu atacă sau nu provoacă un atac. 


131. 

A răni fiinţe vii 

care, la fel ca noi, caută satisfacția, 
e să ne aducem rău nouă înșine. 

132. 
A evita rănirea ființelor vii 

care, la fel ca noi, caută satisfacția, 
e să ne aducem fericirea. 


133. 
Evită să vorbești aspru altora; 

vorbitul aspru cere revanșă. 

Cei răniți de cuvintele tale ar putea să te 
rănească la rândul lor. 


134. 
Dacă ţi se vorbește aspru, 

fă-te tăcut ca un gong crăpat; 

a nu căuta răzbunare e un semn al libertăţii. 


135. 
Precum un păstor 

conduce vitele spre pășune, 
bătrâneţea și moartea 
îndreaptă ființele vii. 

136. 

Deși cât timp își îndeplinesc faptele rele 

nu realizează ce fac, 

nesăbuiții îndură rezultatele 

acțiunilor lor în consecință, 

la fel cum insul se arde când mânuiește foc. 


137-140. 
A pricinui rău 

celor lipsiți de apărare 

aduce curând suferință celor care atacă. 
Vor culege durere sau sărăcie sau pierdere, 
boală, nebunie sau persecuție, 

abuz, dezastru sau devastare, 

și, singuri, după moarte 

vor trebui să-și confrunte fărădelegile. 


141. 

Nici ascetismul extern, 

nici înjosirea de sine, 

nici privarea fizică de orice fel 
nu-i pot purifica unuia inima 
încă întunecată de îndoială. 

142. 
Înfăţișarea extravagantă exterioară 
nu constituie în sine un blocaj 

spre libertate. 

A avea o inimă în pace, 

pură, asumată, 

trează și nevinovată 

îl distinge pe cel care a renunțat, 
un drumețţ, o ființă nobilă. 


143. 
Un cal bine dresat 

nu dă motiv de strunire. 
Rare sunt acele ființe care, 
prin modestie și disciplină, 
nu dau motiv de mustrare. 

144. 
Fie ca teroarea 

de mediocritate nesfârșită, 

să te zorească spre efort măreț, 

asemeni unui cal bine-antrenat 

încurajat de simpla atingere a biciului. 
Leapădă-te de povara 

zbuciumului fără sfârșit 

cu încredere fără regrete, 

cu puritate în fapte, efort, concentrare 

și prin angajament conștiincios și disciplinat 
căii. 


145. 
Cei care construiesc canale 
canalizează cursul apei. 
Săgetarii fac săgeți. 
Lemnarii făuresc lemn. 
Cei buni se domesticesc. 

BĂTRÂNEȚE 


146. 

De ce există râs? 

De ce există bucurie 

când lumea e în flăcări? 

Cât timp esți nourat de întuneric 
nu ar trebui să cauţi lumina? 


147. 

Priveşte îndelung asupra acestui corp 
odată decorat — 

obișnuia să atragă atenţie, 

dar acum e doar carne purulentă, 

un obiect putred. 

Nu e nici sigur, nici substanţial. 

148. 

Acest corp se istovește cu vârsta; 
devine o gazdă 

pentru boală 

- vulnerabil, fragil, 

decrepit, o masă în dezintegrare, 
care în cele din urmă 

sfârșește în moarte. 


149. 
Ce plăcere mai aduce viața 
odată ce insul a văzut 

oase vechi decolorate, 
aruncate și împrăștiate-n jur? 


150. 
Corpul fizic e alcătuit din oase 
îmbrăcate-n carne și sânge. 
Agonisite înăuntrul său 

sunt descompunere și moarte, 
mândrie și răutate. 

151. 

Primită ca moștenire de la cei înţelepţi 

e cunoașterea 

că, deși ceea ce impresionant la exterior 

își pierde splendoarea, 

și cu toate că 

trupurile noastre se vor descompune, 
adevărul singur va supraviețui degenerărilor. 


152. 
Cât timp nesăbuiții, înaintând în vârstă, 
pun pe ei precum boii în staulul lor, 
mintea le rămâne mică. 


153-154. 
Preţ de multe vieți am pribegit 
căutându-l, deși e de negăsit, 

pe clăditorul de case 

care mi-a provocat suferința. 

Dar acum ești zărit 

și nu vei mai construi în cele ce urmează. 
Grinzile sunt desprinse și 

coama acoperișului sfărâmată. 

Toată râvna a încetat; 

inima mea e una cu nefăcutul. 

155. 
Cei care, tineri fiind, 

nici nu aleg o viaţă în renunțare, 

nici nu-și câștigă existența cuviincios, 
sfârșesc precum stârcii bătrâni, descurajaţi, 
pe lângă un eleșteu fără pești. 


156. 

Cei care, tineri fiind, 

nici nu aleg o viață în renunțare, 

nici nu-și câștigă existența cuviincios, 

vor sfârși deplângând trecutul, 
prăbușindu-se precum săgețile consumate 
care și-au ratat ținta. 

SINELE 


157. 

Dacă ţinem la noi, 

atunci ne dăm în propria paza 
atât ziua, cât și noaptea. 


158. 

E înțelept 

a ne îndrepta pe sine 
înainte de a-i instrui pe alții. 


159. 
Sinele insului e cel mai greu de disciplinat. 
Să faci ceea ce spui: 

îmblâ nzește-te 

înainte de a încerca să-i îmblânzești pe alții. 

160. 

Sincer suntem noi 

cei de care depindem; 
cum am putea realmente 
să depindem de altcineva? 
Când ajungem 

la starea de autosuficiență 
găsim un refugiu rar. 


161. 

La fel cum diamantul poate tăia 

prin piatra ce odată l-a adăpostit, 
astfel și propriul rău te poate măcina. 


162. 

Răufăcătorii dedicați 

se comportă față de ei 

precum ina micii lor cei mai mari. 
Sunt precum târâtoarele 

care strangulează copacii 

care le suștin. 

163. 

E ușor a face ce e fără de real folos 
pentru sine, 

dar e firește dificil să faci 

ceea ce e într-adevăr benefic și bun. 


164. 

Precum bambusul 

care se distruge dând roade, 

la fel se rănesc și cei necopți 

având perspective greșite 

și luându-i în derâdere pe cei vrednici 
care trăiesc în armonie cu Calea. 


165. 

Noi înșine facem rău 

și noi înșine suntem făcuți impuri. 

Noi înșine evităm răul 

și noi înșine suntem făcuţi puri. 

Aspectul purității e grija noastră. 

Nimeni altcineva nu poate fi responsabil. 

166. 

Cunoscând Calea pentru sine, 
parcurge-o temeinic. 

Nu îngădui nevoilor altora, 
oricât de insistente, 

să ivească confuzie. 

LUMEA 


167. 

Abandonând căile nevrednice 
și netrăind neglijent, 

fără a avea perspective greșite, 
încetăm în a perpetua deziluzia. 


168. 

Nu afișa falsă umilitate. 

Rămâi ferm raportat la țelul tău. 
Practicând cu atenţia cuvenită, 
ajungi la împăcarea cu sine 

atât acum, cât și în viitor. 


169. 

Trăiește-ți viaţa în bun acord cu Calea — 
evită o viață confuză. 

O viaţă bine trăită duce la împăcarea cu sine 
atât acum, cât și în viitor. 

170. 
Regele Morţii nu-i poate găsi 
pe cei care privesc lumea 

ca fiind nesubstanţială, 

ca fiind tranzientă, o bulă — 
iluzorie, doar un miraj. 


17. 
Vino, vezi această lume. 

Vezi-o precum o caleașcă împodobită festiv. 
Vezi cum nesăbuiții sunt hipnotizați 

de vedeniile lor; 

totuși pentru cei înţelepţi nu există atașament. 


172. 

Sunt aceia care 

se trezesc din nebăgarea de seamă. 
Aduc lumină în lume 

precum luna 

ivindu-se dintre nori. 

173. 

Cel care transformă căi vechi 
și lipsite de băgare de seamă 
în căi noi și fapte prielnice 
aduce lumină în lume 

precum luna eliberată de nori. 


174. 

Dacă păsările sunt prinse într-o plasă 
doar câteva vor scăpa vreodată. 

În această lume a iluziei 

puțini își văd de drum până la eliberare. 


175. 

Lebedele albe se ridică în aer. 
Yoghinii înzestrați 

călătoresc prin spațiu. 
Fiinţele înțelepte 

tra nscend deziluzia lumească 
amăgind hoardele lui Mara. 

176. 

Pentru insul care încalcă 
legea veridicității, 

insul care nu ţine seama 
de existenţa viitoare, 

nu există niciun fel de rău 
care e imposibil. 


177. 

Cei care eșuează în a prețui generozitatea 
nu ajung pe tărâmurile cerești. 

Însă cei înţelepţi se bucură când oferă 

și își duc de-a pururi veacul în exaltare. 


178. 

Mai bine decât a conduce întreaga lume, 

mai bine decât a ajunge în rai, 

mai bine decât stăpânirea asupra universului, 
e un angaja ment ireversibil față de Cale. 

BUDDHA 


179. 
Perfecțiunea lui Buddha e completă; 

nu mai există muncă de făcut. 

Nu există măsură pentru înțelepciunea lui; 
limitele sunt de negăsit. 

În ce fel poate fi el distras 

de la adevăr? 


180. 

Perfecțiunea lui Buddha e completă; 

în el nu există râvnă 

care să-l poată trage în jos. 

Nu există măsură pentru înțelepciunea lui; 
limitele sunt de negăsit. 

În ce fel poate fi el distras 

de la adevăr? 


181. 

Fiinţele celeste îi preţuiesc 

pe Cei T'reziţi 

care au văzut Calea pe deplin, 
care sunt devotați meditaţiei 
și se încântă în pacea 
renunțării. 


182. 

Nu e ușor să fii născut ca ființă omenească 
și să trăiești această viață de muritor. 

Nu e ușor a găsi oportunitatea 

de a auzi Dhamma 

și e rar ca un Buddha să apară. 


183. 

Înfrână-te de la a face rău, 
cultivă ceea ce e bun, 
purifică-ți inima. 

Aceasta e Calea Celor Treziți. 

184. 

Cel care a renunțat 

nu oprimă pe nimeni. 
Răbdarea perseverentă 
e ascetismul superior. 
Eliberarea profundă, 
spun Buddha, 

e țelul suprem. 


185. 

A nu insulta, a nu vătăma, 
cultivarea abținerii, 

cu respect față de disciplină, 
mâncatul cu modestie și împăcarea 
cu locul unde insul sălășluiește, 
devotament față de intenția lucidă: 
aceasta e învățătura lui Buddha. 

186-187. 

Nu în avere mare 

e împăcarea cu sine, 

nici în plăceri senzuale, 

grosolane sau rafinate. 

Dar în dispariția râvnei 

e de găsit bucuria 

de către un discipol al lui Buddha. 


188-189. 

Spre multe locuri ființele se retrag 

pentru a scăpa de frică: 

în munți, păduri, 

câmpii și grădini; 

la fel și locuri sfinte. 

Dar niciunul dintre aceste locuri 

nu oferă refugiu adevărat, 

niciunul dintre ele nu ne poate elibera de frică. 


190-191. 
Insul care-și găseşte refugiul în Buddha 

în Dhamma și în Sangha 

vede cu introspecție penetrantă: 

suferința, cauza ei, izbăvirea ei 

și Calea care duce spre libertate adevărată. 

192. 
Buddha, Dhamma și Sangha: 
acestea sunt refugiile adevărate; 
acestea sunt supreme; 

acestea duc la Eliberare. 


193. 
E greu a găsi 

o ființă cu înțelepciune măreaţă; 
rare sunt locurile 

în care se naște. 

Cei aflați în preajma sa 

când apare 

au într-adevăr noroc. 


194. 
Binecuvântată e apariția unui Buddha; 
binecuvântată e revelarea Dhammei; 
binecuvântată e concordia Sanghăi; 
încântătoare e comuniunea armonioasă. 

195-196. 

Nemăsurat e beneficiul 

obținut din cinstirea celor 

ce sunt puri și dincolo de frică. 
Fiinţele care au descoperit eliberarea 
de supărare și mâhnire 

sunt demne de onoare. 

FERICIRE 


197. 

Cât timp te afli printre 

cei ce urăsc 

și sălășluiești fără de ură — 
aceasta este cu adevărat fericirea. 


198. 

Cât timp te afli printre 

cei ce sunt tulburați 

și sălășluiești fără de tulburare — 
aceasta este cu adevărat fericirea. 


199. 
Cât timp te afli printre 

cei ce sunt lacomi 

și sălășluiești fără de lăcomie — 
aceasta este cu adevărat fericirea. 

200. 

Sălășluim fericit, 

fără angoasă; 

ca ființele radioase 

din tărâ murile celeste 
sărbătorim încântarea. 


201. 

Victoria duce la ură 

căci înfrânţii suferă. 

Cei pașnici trăiesc fericiți, 
dincolo de victorie și înfrângere. 


202. 

Nu există niciun alt foc precum voluptatea, 
nicio altă suferință precum ura, 

nicio altă durere precum povara atașării, 
nicio altă bucurie precum pacea adusă de libe- 


rare. 

203. 
Pofta e cea mai mare nenorocire, 
condiționarea e cea mai mare 

sursă de disperare. 

Cei înţelepţi, văzând lucrurile ca atare, 
înţeleg că liberarea e cea mai mare bucurie. 


204. 
O minte sănătoasă este cel mai mare câștig. 
Împăcarea cu sine este cea mai mare avere. 
Nădejdea este cel mai bun prieten. 

Libertatea necondiționată este cea mai mare 
exaltare. 


205. 
Gustând din savoarea solitudinii 

și din nectarul păcii, 

cei ce beau din fericirea care e esența realității 
își duc veacul fără a se teme de rău. 


206. 

It is always a pleasure 

not to have to encounter fools. 

It is ahways good to see noble beings, 
and a delight to live with them. 

207. 
Compania ignoranților e searbădă 
și dureroasă de fiecare dată, 

ca și cum te-ar înconjura inamicii; 
însă asocierea cu cei înţelepţi 
înseamnă a te simţi ca acasă. 


208. 

Urmărește căile pe care le iau 
cei ce sunt statornici, 
deslușitori, puri și conștienți, 
asemenea lunii care urmează 
calea stelelor. 

AFECŢIUNE 


209. 
Sunt ființe pe urma 

a ceea ce ar trebui evitat 

și care evită 

ceea ce ar trebui urmărit. 
Cufundaţi în simţuri își pierd calea, 
iar mai apoi îi invidiază 

pe cei ce cunosc adevărul. 

210. 

A pierde compania celor 

alături de care ne simțim acasă 

e dureros, 

iar asocierea cu cei care ne displac 
e chiar mai neplăcută; 

așadar, nu vă lăsați 

nici în voia companiei 

celor cu care vă simţiți acasă, 

nici celor care vă displac. 


211. 

Fiți prevăzători cu atașamentul 

ce izvorăște din afecțiune, 

căci despărțirea de cei dragi e dureroasă; 
atunci când nu vă aliniați 

nici de partea, nici împotriva afecțiunii, 
nu vor exista legături care să constrângă. 


212. 

Din îndrăgire izvorăște mâhnirea. 

Din îndrăgire izvorăște teama de a pierde. 
lar dacă insul nu îndrăgește 

nu există mâhnire — 

cum ar putea fi prezentă, astfel, tea ma? 

213. 
A se pierde în afecțiune 

aduce supărare; 

a se pierde în afecțiune 

aduce teamă. 

Eliberarea de afecțiune 

înseamnă încetarea supărării — 

cum ar putea fi prezentă, astfel, teama? 


214. 
A se pierde în desfătare 

aduce supărare; 

a se pierde în desfătare 

aduce teamă. 

A se elibera de resimţirea oricărei desfătări 
înseamnă încetarea supărării — 

cum ar putea fi prezentă, astfel, teama? 

215. 
A se pierde în voluptate 

aduce supărare; 

a se pierde în voluptate 

aduce teamă. 

A nu se pierde în voluptate 

înseamnă încetarea supărării — 

cum ar putea fi prezentă, astfel, tea ma? 


216. 

A se pierde în râvnă 

aduce supărare; 

a se pierde în râvnă 

aduce teamă. 

Eliberarea de râvnă 

înseamnă încetarea supărării — 

cum ar putea fi prezentă, astfel, tea ma? 


217. 

Cei îndrăgiți în mod firesc 

sunt cei ce trăiesc săvârșind fapte drepte 
și au descoperit Calea, 

iar prin introspecție 

au devenit consacrați adevărului. 

218. 

Cei care tânjesc 

după ceea ce nu se poate defini, 
cu inimile pline de inspiraţie, 
cu minţile eliberate 

de râvna senzuală, 

se numesc 

„cei destinați eliberării”. 


219-220. 
Așa cum familia și prietenii 

îi întâmpină cu bucurie 

pe cei dragi ce se întorc acasă de departe, 

la fel propriile lor fapte bune 

îi întâmpină pe cei care le-au făcut 

atunci când trec de la viața aceasta la urmă- 
toarea. 

FURIE 


221. 

Leapădă-te de furie. 

Abandonează trufia. 

Eliberează-te de toate constrângerile. 

Cei cu inima pură 

care nu se agaţă nici de corp, nici de minte 
nu cad pradă suferinței. 


222. 

Spun că cei care înfrânează furia 

așa cum un vizitiu controlează 

un rădvan în viteză 

dețin complet controlul asupra vieților lor; 
alții stau doar cu mâinile pe hăţuri. 

223. 
Transformă furia cu bunătate 
și răutatea cu ceea ce e prielnic, 
răutatea cu generozitate 

și înșelăciunea cu integritate. 


224. 
Aceste trei căi 

conduc către paradisuri: 

a susține adevărul, 

a rezista în faţa furiei 

și a dărui, chiar dacă ai doar puţin de împăr- 
ţit. 


225. 
Cei Treziți nu provoacă rău. 

Se bucură de abţinere dreaptă 

și se îndreaptă către imuabilitate 
acolo unde nu se mai mâhnesc. 

226. 

Toate impuritățile dispar 

din minţile celor mereu vigilenți, 

care se instruiesc zi și noapte, 

și ale căror vieţi sunt dedicate pe deplin libe- 
răril. 


227. 
Încă din timpurile străvechi 

cei care vorbesc prea mult sunt criticați, 
precum și cei care vorbesc prea puțin 

și cei care nu vorbesc deloc. 

Toţi cei din această lume sunt criticați. 


228. 

Nu a trăit vreodată, 

nici nu va trăi, 

nici nu trăieşte în prezent 

un om care să fie doar blamat 
sau elogiat pe de-a-ntregul. 

229. 
Cei care trăiesc impecabil, 

cei deslușitori, 

inteligenți și virtuoși — 

aceștia sunt elogiați neîntrerupt de cei înțe- 
lepți. 


230. 
Cine i-ar putea învinovăţi pe aceia 
a căror ființă se aseamănă cu aurul? 
Până și zeii îi elogiază. 


231. 
Fiți prevăzători cu mișcările stângace 
și purtați-vă trupul cu conștiință. 
Renunţaţi la toate acțiunile nefaste 

și cultivați-le pe cele integre. 


232. 
Fiți prevăzători cu enunțurile născocite 
și vorbiți mereu cu conștiință. 
Renunţaţi la toate cuvântările viclene 
și cultivați-le pe cele integre. 

233. 
Fiți prevăzători cu gândirea nefastă 
și stăruiți mereu cu conștiință. 
Renunțaţi la toate gândurile insolente 
și cultivaţi-le pe cele benefice. 


234. 
Cu pricepere se abțin înțelepții, 
în acţiune, în gând 

și în cuvântări. 

IMPURITĂȚI 


235. 
Asemenea unei frunze veștejite, 

aveți mesagerul morții alături. 

Chiar dacă urmează o călătorie lungă, 
încă nu ați făcut nicio provizie. 


236. 

Grăbiţi-vă întru cultivarea înțelepciunii; 
clădiți-vă o insulă. 

Scăpaţi de întinare și pângărire, 

veți deveni ființe nobile. 


237. 
A sosit momentul să vă aflați 

în prezența domniei sale, Moartea. 

Nu e răgaz de odihnă în timpul călătoriei, 
și totuși ce provizii v-aţi făcut? 

238. 

Grăbiţi-vă întru cultivarea înțelepciunii; 
clădiți-vă o insulă. 

Scăpaţi de întinare și pângărire, 

veți fi eliberaţi de naștere și de moarte. 


239. 

Treptat, treptat, 

clipă cu clipă, 

înțelepții își înlătură propriile impurități 
așa cum un aurar înlătură zgura. 


240. 
Așa cum fierul e distrus de rugina 

pe care o produce, 

cei care înfăptuiesc rău sunt corodați 
de propriile acţiuni. 


2q1. 
Lipsa studiului duce la uitarea învățăturilor; 
neglijarea atrage stricăciunea căminului; 
lenea duce la pierderea frumuseții; 
nebăgarea de seamă nimicește atenția. 

242. 
Desfrânarea 

îi înjoseşte pe cei ce o practică; 

zgârcenia îi înjosește pe cei ce ar putea dărui. 
Faptele care își înjosesc făptuitorul 

sunt cu siguranţă întinări. 


243. 
Însă cea mai gravă întinare dintre toate 
este ignoranța. 

Purificaţi-vă de aceasta și veți fi liberi. 


244. 
Viaţa pare să fie ușoară 

pentru insul căruia îi lipsește rușinea, 

care este la fel de neobrăzat precum o cioară, 
arogant, agresiv, băgăreţ și viciat. 


245. 
Viața nu este ușoară pentru cei ce au simțul 
rușinii, 

cei modești, cu mintea pură și detașați, 

drepți și contemplativi. 

246-247. 

Insul care distruge viața, 

nu ţine seama de adevăr, 

iresponsabil sexual, 

care ia ceea ce de drept nu îi aparţine 

și se lasă fără băgare de seamă 

în voia drogurilor 

își distruge tocmai rădăcinile propriei vieți. 


248. 

Insul cufundat în bunătate 

trebuie să știe cele ce urmează: 

lipsa stăpânirii de sine e dezastruoasă. 

Nu permiteți lăcomiei și purtării nepotrivite 
să vă prelungească agonia. 

249-250. 
Pe oameni îi inspiră să fie generoși 

credinţa lor și încrederea. 

Dacă ajungem nemulțumiți 

de ceea ce ni s-a dat, 

meditaţia noastră va fi stăpânită 

de aflicțiune mentală nesfârșită; 

însă dacă suntem liberi de această nemulțu- 
mire, 

meditaţia noastră e plină de pace. 


251. 
Nu există niciun alt foc precum voluptatea, 
nicio obstrucție precum ura, 

nicio capcană precum decepția 

și nicio vâltoare precum râvna. 

252. 
E ușor a vedea defectele altora, 

însă e nevoie de curaj 

pentru a privi la cele proprii. 

Cum se întâmplă cu pleava, 

un ins ar putea alege neajunsurile altora, 
în timp ce și le ascunde pe cele proprii; 
așa cum un vânător șiret 

s-ar putea ascunde de pradă. 


253. 
Cei ce sunt mereu în căutarea 
defectelor altora — 
prejudecățile lor sporesc 

și se află departe de libertate. 


254. 
În aer nu se găsesc drumuri, 

nu există o altă liberare în afară de Cale. 
Majoritatea se dedau proliferării, 

de care Cei Treziţi sunt eliberați. 

255. 
În aer nu se găsesc drumuri, 

nu există o altă liberare în afară de Cale. 
Nu există lucruri condiționate 

care să fie permanente, 

și totuși Buddha rămân neperturbați. 

CEI DREPȚI 


256. 

Luatul unei decizii arbitrare 

nu duce la dreptate. 

Cei înţelepţi hotărăsc asupra cazului 
după ce au în vedere argumentele 
pentru și împotriva. 


257. 

Luând decizii în baza adevărului și echităţii, 
insul protejează legea și se poate numi vir- 
tuos. 


258. 

Cei ce vorbesc mult 

nu sunt neapărat înzestrați cu înțelepciune. 
Se poate vedea că înțelepţii 

sunt împăcați cu viața 

și fără dușmănie și teamă. 

259. 
Deși cunoștințele unui ins ar putea fi limitate, 
dacă înțelegerea și conduita 

sunt în conformitate cu Calea, 

se consideră că insul este un bun 

cunoscător al Dhammei. 


260. 

A avea părul cărunt 

nu vă aduce în rândul venerabililor; 
sunteți poate copţi în privinţa anilor, 
însă posibil fără sens. 


261. 

Insul sincer, virtuos, de o conduită impeca- 
bilă, 

eliberat de toate întinările și înțelept 

poate fi numit venerabil. 

262 -263. 

Cei invidioși, zgârciți și manipulatori 
rămân neatrăgători în ciuda înfățișării 
plăcute și vorbitului elocvent. 

Însă cei care s-au eliberat de defecte 

și au ajuns la înțelepciune 

sunt cu adevărat atrăgători. 


264. 

Rasul părului de pe cap 

nu vă transformă în cei ce renunță 

dacă rămânețţi plini 

de nechibzuinţă și înșelăciune. 

Cum poate cineva posedat de râvnă și volup- 
tate 

să fie în rând cu cei care renunță? 


265. 

Deveniţi călugări sau călugărițe 
abandonând pe deplin răul, 
renunțând la tot ce nu e benefic, 
atât mare, cât și mic. 

266. 

Nu sunteți călugări sau călugărițe 

pentru că depindeți de alții pentru mâncare, 
ci dedicându-vă cu toată inima 

instruirii trupului, vorbitului și minții. 


267. 

Deveniţi călugări sau călugărițe 
privind prin această lume cu înțelegere, 
fiind dincolo de bine și de rău 

și trăind o viață pură și contemplativă. 


268-269. 

Liniştea nu denotă profunzime 

dacă sunteți ignoranți și neinstruiți. 

Ca și cum ar ţine în mână o balanță 

un învățat cântărește lucrurile, 

prielnice și neprielnice, 

și ajunge să cunoască atât lumile interioare, 
cât şi exterioare. 

Astfel învățatul se numește înțelept. 

270. 
Cei ce încă fac rău ființelor vii 

nu pot fi consideraţi nobili. 

Cei nobili păstrează o comportare 
inofensivă față de toate ființele. 


271-272. 
Nu fiți mulțumiți 

doar pentru că respectaţi 

toate regulile și normele, 

nici pentru că dobândiți învăță minte vaste. 
Nu vă simţiți satisfăcuți 

doar pentru că aţi dobândit 

absorbția în meditaţie, 

nici pentru că vă puteți cufunda 

în exaltarea solitudinii. 

Doar când ajungeţi la eradicarea completă 
a oricărei urme de ignoranță și trufie 
trebuie să fiți satisfăcuți. 

CALEA 


273. 
Calea cu opt braţe 

este cel mai onorabil drum, 
cele patru Adevăruri Nobile 
cele mai onorabile enunțuri, 
libertatea de râvnă 

cea mai onorabilă stare, 

iar Buddha atotvăzător 

cea mai onorabilă ființă. 


274. 
Aceasta este singura Cale; 

nu există alta 

care să conducă la o viziune limpede. 
Urmaţi această Cale, 

iar Mara va fi dezorientată. 

275. 
Dacă umblaţi pe cale 

veți ajunge la capătul suferinței. 
Văzând chiar eu acest lucru, 
proclam Calea care înlătură 
toți spinii. 


276. 

Cei 'Treziţi 

nu pot decât să indice calea; 

efortul trebuie să îl depunem noi înșine. 
Cei ce reflectă cu înțelepciune 

și intră pe cale sunt eliberați 

din lanţurile Marei. 


277. 

„Toate lucrurile condiționate sunt 
nepermanente”; 

când vom vedea acest lucru prin introspecție 
ne vom sătura de această viaţă a suferinței. 
Aceasta este Calea către purificare. 

278. 

„Toate lucrurile condiţionate 

sunt incomplete”; 

când vom vedea acest lucru prin introspecție 
ne vom sătura de această viață a suferinței. 
Aceasta este Calea către purificare. 


279. 

„Toate realitățile 

sunt lipsite de un sine statornic”; 

când vom vedea acest lucru prin introspecție 
ne vom sătura de această viață a suferinței. 
Aceasta este Calea către purificare. 


280. 

Dacă, pe când încă sunteți țineri și în putere, 
amânați atunci când trebuie să acționați, 
dedându-vă fanteziilor fără băgare de seamă, 
Calea și înțelepciunea sa 

nu vor fi niciodată limpezi. 

281. 

Vorbiţi cu atenţie, 

gândiţi cu abţinere, 

și acționaţi fără cusur. 

Purificarea acestor trei mijloace de a vă purta 
vă va conduce pe Calea înțelepţilor. 


282. 

A contempla viața conduce la înțelepciune; 
înțelepciunea apune fără contemplare. 
Recunoașteţi cum se cultivă 

și distruge înțelepciunea 

și umblați pe Calea înălțării. 


283. 

Îndepărtaţi pădurile râvnei, 

însă fără a ataca și distruge copacii. 
Îndepărtați întreaga pădure a râvnei 
și veți vedea Calea către libertate. 

284. 

Cât timp atracția sexuală 
nu a fost îndepărtată 

și dacă nu dispare chiar și 
cea mai mică urmă, 

inima rămâne dependentă 
asemenea unui vițel alăptat 
de vacă. 


285. 

Îndepărtați înlă nţuirile afecțiunii 

așa cum ați smulge o floare de toamnă. 
Umblați pe Calea care conduce către liberare, 
elucidată de Cel Trezit. 


286. 

Un necopt 

este cel ce se dedă visării 
privind cel mai comod loc 

de trai, spunând 

„Aici va fi cald, 

acolo va fi răcoare” — 
inconștient de iminența morții. 

287. 

Așa cum o inundație 

poate mătura din cale un sat întreg, 
cei cufundați în relaţii și posesii 
vor fi purtaţi de moarte. 


288-289. 

Pe când vă apropiaţi de moarte 

nu vă va proteja niciunul 

dintre atașa mentele îndrăgite. 

Vedeţi asta, iar apoi, 

Cu abţinere înțeleaptă și efort de neclintit, 
grăbiți-vă să vă croiți drumul către liberare. 

DIVERSE 


290. 
Înţelepciunea îngăduie renunțarea 

la o fericire mai neînsemnată 

în căutarea unei fericiri mai însemnate. 


291. 
Eșuezi în căutarea fericirii 

dacă o cauţi cu prețul stării de bine 
a altora. 

Laţul voinţei bolnave 

te poate strânge în continuare. 


292. 
A lăsa nefăcut 

ceea ce ar trebui făcut 

și a face ceea ce ar trebui evitat 
duce la neatenție și trufie. 

lar astfel confuzia va spori. 

293. 
Confuzia încetează 

susținând cultivarea 

lucidităţii cufundate în corp, 
evitând ceea ce nu ar trebui făcut 
și făcând lucid 

ceea ce ar trebui făcut. 


294. 
Prin îndepărtarea râvnei și a îngâmfării, 
eradicarea concepţiilor greșite 

și scăparea atașamentelor 

înșelătoare de sub domnia simțurilor, 
ființa nobilă merge liber înainte. 


295. 
Odată cu îndepărtarea 

tuturor obstacolelor către Cale — 
lăcomie, furie, trândăvie și lene, 
îngrijorare, anxietate și îndoială — 
ființa nobilă merge liber înainte. 

296. 

Discipolii lui Buddha sunt pe deplin treji, 
sălășluind atât ziua, cât și noaptea 

întru contemplarea Celui Trezit. 


297. 
Discipolii lui Buddha sunt pe deplin treji, 
sălășluind atât ziua, cât și noaptea 

întru contemplarea realității. 


298. 

Discipolii lui Buddha sunt pe deplin treji, 
sălășluind atât ziua, cât și noaptea 

întru contemplarea comuniunii 

dintre ființele care s-au trezit. 


299. 
Discipolii lui Buddha sunt pe deplin treji, 
sălășluind atât ziua, cât și noaptea 

întru contemplarea naturii 

adevărate a corpului. 

300. 
Discipolii lui Buddha sunt pe deplin treji 
atât ziua, cât și noaptea, 

delectându-se în compasiune. 


301. 
Discipolii lui Buddha sunt pe deplin treji 
atât ziua, cât și noaptea, 

delectâ ndu-se în cultivarea 


inimii. 

302. 
O viaţă a renunțării 

este greu de trăit; 

încercările sale 

sunt greu de socotit drept 

plăcute. 

Totuși, și viața de gospodar 

este greu de trăit; 

e durere asocierea 

cu cei alături de care 

insul nu consideră că merge în tovărășie. 
Pribegitul fără angajament 

va fi mereu greu; 

de ce să nu renunțați 

la căutarea înșelătoare a 

durerii? 


303. 
Un călător înzestrat cu virtute, 
disciplinat și dedicat 

conduitei corecte, 

va fi primit cu onoare; 

un asemenea ins poate fi 
recunoscut și poate călători 
încrezător. 

304. 
Cei buni se deslușesc încă 

de la distanță. 

Strălucesc asemenea 

vârfurilor îndepărtate din Himalaya. 
Cei neinstruiți dispar pur și simplu 
asemenea săgeților trase în 
întuneric. 


305. 
Consacraţi-vă cu entuziasm 
cultivării solitudinii — 
ședeţi singuri, dormiţi 
singuri, umblaţi singuri 

și delectați-vă ca și cum 

ați fi izolați în pădure. 


118 


IAD 


306. 

Minciuna duce la supărare. 
Tăinuirea acţiunilor greșite 
duce la supărare. 

Aceste două fapte de înșelăciune 
duc ființele 

la aceeași stare de suferință. 


307. 
Cei ce poartă robele 

unuia care a renunțat, 

dar nutresc rău și sunt nestăpâniți 
trec la o stare de supărare. 


308. 

Celui ce a renunțat 

i-ar fi mai bine înghițind fier topit 
decât să trăiască din ofrande 
dobândite necinstit. 

309. 
Tristeţea adunată, 
somnul neliniștit, 
vinovăția și remușcarea 
sunt povara celui adulter. 


310. 
Scurtă este încântarea 

cuplului adulter temător 

căci nu pot urma decât consecințe dureroase. 


3. 
Așa cum iarba kusa prinsă nepotrivit 


rănește mâna celui ce o apucă, 
la fel traiul unuia care a renunțat 
îi rănește pe cei ce se instruiesc nepotrivit. 


312. 
Faptele comise nechibzuit, 
practicile făcute greșit, 

viața sfântă trăită cu depravare 
aduc puţine beneficii sau niciunul. 

313. 
Dacă aveți ceva de făcut, 
faceţi-o cum se cuvine, 

cu energie și dedicare; 

viața unuia ce a renunțat 
trăită fără băgare de seamă 
nu face decât să ridice praful. 


314. 
Faptele dureroase 

mai bine rămân nefăcute 

deoarece conduc mereu la remușcări. 
Faptele inofensive 

e mai bine să fie făcute 

deoarece nu vor fi urmate de regrete. 


315. 

Așa cum un oraș de graniță trebuie apărat 

cu grijă, 

păziți-vă atât pe dinăuntru, cât și pe dinafară; 
clădiți-vă o apărare cu înțelepciune și în timp. 
Dacă nu vă îngrijiţi la momentul cuvenit de 
aceste lucruri, 

va urma o tristețe mare. 

316. 

Percepţiile denaturate 

care nasc stări de rușine 

față de ceea ce nu e rușinos 

sau indiferență 

față de ceea ce e rușinos 

pot duce la coborârea ființelor în iad. 


317. 

Percepţiile denaturate 

care nasc stări de teamă 

față de ceea ce nu e amenințător 

sau indiferență în fața 

a ceea ce e amenințător 

pot duce la coborârea ființelor în iad. 


318. 

Percepţiile denaturate 

care duc la vederea binelui drept rău 
și a răului drept bine 

duc la dezintegrarea ființelor. 

319. 
Cel ce vede limpede 

și distinge ceea ce e greșit drept greșit 
și ceea ce e pur drept pur 

poate duce ființele dincolo de obidă. 

ELEFANTUL 


320. 
Așa cum un elefant în luptă 

ţine piept săgeților, 

aleg să îndur 

atacurile verbale din partea celorlalți. 


321. 
Caii dresați cum se cuvine 

pot fi de încredere în mulțimi 

și sunt destinați a fi călăriți de regi. 
Indivizii care s-au instruit să îndure abuzul 
vor fi de prețuit pretutindeni. 


322. 
Caii sau elefanții dresați cum se cuvine 
sunt impresionați; 

însă mult mai impresionați 

sunt indivizii care s-au îmblânzit. 

323. 
Nu pe un animal bine dresat 

veți putea călări către tărâmul liberării; 
numai purtați de un autocontrol bine instruit 
veți ajunge acolo. 


324. 
Când este capturat, legat și în călduri, 
elefantul sălbatic este agitat, 

de necontrolat și nu își mănâncă mâncarea. 
Tânjește după pădurea nativă de unde se 
trage. 


325. 
Necopt e acela care mănâncă în exces 

și se dedă lenei, iar apoi, 

simțindu-se vlăguit, 

se lăfăie dormind asemenea unui 

porc supradimensionat; 

acest lucru prevestește suferința perpetuă. 

326. 

Mintea mea, cândva sălbatică 

și de nestăpânit — 

acum o controlez 

așa cum un conducător de elefanți 
controlează cu cârligul său 

un elefant în călduri. 


327. 
Așa cum un elefant 

se urnește cu hotărâre dintr-o mlaștină, 
înălțați-vă având drept inspiraţie 
atenţia cultivată. 


328. 

Dacă găsești un companion de nădejde, 
integru și înțelept, 

vei depăși toate pericolele 

în companie veselă și grijulie. 

329. 
Însă dacă nu poți găsi 

un companion de nădejde, 

integru și înțelept, 

atunci, asemenea unui rege 

ce lasă în urmă un tărâm părăsit 
sau unui elefant ce rătăcește de unul 
singur în pădure, 

înaintează singur. 


330. 
O viață singuratică inofensivă 

trăită în tihnă, 

asemenea celei a elefantului retras în pădure, 
este mai bună 

decât compania zădarnică a necopţilor. 


331. 
Compania potrivită a prietenilor înseamnă 


bunătate. 

Puţinătatea nevoilor înseamnă bunătate. 
Strângerea de virtute 

până la sfârșitul vieții înseamnă bunătate. 
A se lipsi 

de toată suferința înseamnă bunătate. 

332. 
A-și deservi cu cinste părinţii înseamnă 
bunătate. 

Ajutorarea celor ce renunță înseamnă bună- 
tate. 

Cinstirea ființelor trezite înseamnă bunătate. 


333. 
Păstrarea virtuţii până la bătrâneţe 
înseamnă bunătate. 

Păstrarea unei credințe autentice înseamnă 
bunătate. 

Apariţia introspecției înseamnă bunătate. 
Renunțarea la rău înseamnă bunătate. 

RÂVNĂ 


334. 
Râvna descătușată 


crește precum o târâtoare în pădure. 

Pierdut în aceasta, 

insul saltă dintr-o parte într-alta 

precum o maimuță de copac în căutare de 
fructe. 


335. 
Cultivarea obiceiurilor 


precum râvna și agățatul 
se aseamănă cu fertilizarea 
buruienilor nocive. 


336. 
Așa cum apa cade de pe o frunză de lotus, 


la fel supărarea se desprinde de cei 
eliberați de râvnă toxică. 

337. 
Ploile torențiale pot distruge recolte. 


Mara te poate distruge pe tine. 
Astfel te implor — 

smulge toate rădăcinile râvnei. 
Te binecuvântez 

pentru lucrarea aceasta. 


338. 
Dacă rădăcinile nu sunt smulse, 


un copac crește iar și iar; 
suferința se întoarce la noi 
cât timp râvna rămâne. 


339. 
Când șiroaiele plăcerii senzuale se reped 


pot provoca un torent de năzuință. 


340. 
Șiroaiele râvnei curg peste tot. 


Târâtoarea sălbatică a râvnei 

se întinde și prinde în mreje. 

Prin discernerea târâtoarei cu introspecție, 
îndepărtați-o. 

341. 
Fiinţele resimt plăcerea natural; 


însă când plăcerea este contaminată cu râvnă 
a nu o elibera duce la frustrare, 
iar suferința searbădă urmează. 


342. 
Captivi în obiceiurile râvnei, 

oamenii intră în panică 

asemenea iepurilor prinși într-o cursă. 
Reacţiile lor fortifică durerea 
capturării. 


343. 
Captivi în obiceiurile râvnei, 

oamenii intră în panică 

asemenea iepurilor prinși într-o cursă. 
Dacă doriți să vă eliberați de capturare, 
râvna însăși trebuie eliminată. 


344. 
Sunt inși care au început să parcurgă 


calea către libertate, 
însă pe seama dorinţei se întorc la înlă nţuire. 

345-346. 

Prin înţelepciune, 

devine limpede că a fi ţinut după gratii 
sau a fi înlănţuit 

nu limitează la fel de tare 

precum dragostea față de posesii 

și obsesia față de relații. 

Aceste legături, deși nu la fel de evidente, 
sunt puternice și ne rețin. 

A renunța la atașamentul 

față de lumea simțurilor 

înseamnă a fi eliberat din temnița râvnei. 


347. 
Asemenea unui păianjen prins 


în propria pânză, 

o ființă învăluită în râvnă senzuală 
trebuie eliberată de propriile năzuințe 
înainte ca aceasta să poată 

umbla nestingherită. 

348. 
Renunţați la trecut. 


Renunțaţi la viitor. 
Renunțaţi la prezent. 

Cu o inimă liberă, 
traversaţi pe țărmul 

aflat dincolo de suferință. 


349. 
Legăturile obiceiurilor și râvnei amăgitoare 
sunt întărite când insul își lasă mintea, 

fără băgare de seamă, să stăruie asupra 
obiectelor dorinței. 


350. 

Însă cel ce se delectează 

în potolirea gândurilor senzuale, 

alert și cultivând conștiința 

privind aspectele respingătoare ale corpului, 
se eliberează de râvnă 

și dezleagă obiceiurile amăgitoare. 

351. 
Nu mai este nevoie de îndreptare 


pentru cei care și-au atins țelul; 
sunt eliberați de teamă și năzuință. 
Spinii existenţei au fost scoși. 


352. 
Un călăuzitor este acela care a renunțat 
la toată râvna și la a se agăța de lume; 
care a văzut 

adevărul dincolo de forme, 

și totuși posedă o cunoaștere desăvârșită 
a cuvintelor. 

Se poate spune 

despre o asemenea ființă măreață 

că și-a îndeplinit sarcina. 


353. 
Nu declar pe altcineva drept dascălul meu, 


căci de unul singur am ajuns 

la înțelepciunea care depășește totul, 
înţelege totul, renunță la tot. 

Sunt pe deplin eliberat de toată râvna. 

354. 
Darul adevărului este cel mai mare dintre 


daruri. 

Savoarea realității 

depășește orice alte savoare. 
Încântarea adevărului 

tra nscende toate încântările. 
Eliberarea de râvnă 

pune capăt tuturor suferințelor. 


355. 
Bogăţiile îi ruinează mai ales pe cei necopți, 
însă nu și pe cei ce caută eternitatea. 

La fel cum nu se gândesc la binele celorlalți 
și provoacă rău, 

necopțţii se distrug și pe sine. 


356. 
Buruienile provoacă stricăciuni pe câmpuri. 


Voluptatea provoacă stricăciuni tuturor fiin- 
ţelor. 

Sprijiniți-i pe cei eliberați de voluptate; 

darul va duce la roade însemnate. 

357. 
Buruienile provoacă stricăciuni pe câmpuri. 


Ura provoacă stricăciuni tuturor ființelor. 
Sprijiniți-i pe cei eliberaţi de ură; 
darul va duce la roade însemnate. 


358. 

Buruienile provoacă stricăciuni pe câmpuri. 
Confuzia provoacă stricăciuni 

tuturor ființelor. 

Sprijiniţi-i pe cei eliberaţi de confuzie; 
darul va duce la roade însemnate. 


359. 
Buruienile provoacă stricăciuni pe câmpuri. 


Invidia provoacă stricăciuni tuturor ființelor. 
Sprijiniți-i pe cei eliberaţi de invidie, 
iar roadele vor fi însemnate. 

CEL CE RENUNŢĂ 


360. 

Este bine a-și abține ochii. 
Este bine a-și abține urechile. 
Este bine a-și abține nasul. 
Este bine a-și abține limba. 


361. 

Este bine a-și abţine corpul. 

Este bine a-și abține vorba. 

Este bine a-și abține mintea. 

Este bine a-și abține tot. 

Cel ce renunţă și se abţine în toate privințele 
va dobândi liberarea de suferință. 

362. 

Insul disciplinat cum se cade 
în toate acţiunile, 

liniștit, mulțumit 

și care se delectează 

în contemplare singuratică — 
acesta este cel ce renunță. 


363. 

E plăcut a auzi cuvintele unuia ce renunță; 
înţelept, neumflat în pene, 

cu mintea liniștită 

și cu vorba reținută 

și cu sensul limpede. 


364. 

Cel ce își duce veacul în Dhamma, 
care se delectează în Dhamma, 
care contemplă Dhamma, 

care memorează Dhamma, 

acela nu se va abate de la Cale. 

365. 

A-ţi deplânge soarta 

sau a invidia avuţiile altora 
stă în calea liniștii sufletești. 


366. 

Însă fiind mulțumit 

chiar și cu avuții modeste, 

trăind cu puritate și energic 

te vei bucura de un respect deosebit. 


367. 

Cei ce renunţă cu adevărat 

se gândesc pe deplin la trup-minte 
fără vreo referire la „eu” sau „al meu” 
și nu își doresc ceea ce nuau. 


368. 

Insul ce renunță 

și își duce veacul cu bunătate pașnică 
și o inimă plină de devotament 

față de învățăturile lui Buddha 


va găsi pace, liniște și exaltare. 

369. 

Scoate-ţi apa din barcă; 

taie-ți legăturile de pasiunile pângăritoare 
ale voluptății și urii; 

neîmpovărat, navighează către liberare. 


370. 

Insul care 

a tăiat atașa mentele brute, 

a tăiat atașa mentele subtile, 

care-și cultivă facultățile spirituale 

este cel care găsește eliberarea de decepţie. 


371. 
Aveţi grijă! 

Nu neglijați meditaţia 

și nu permiteți minții să stăruiască 

asupra senzualității 

ca nu cumva să înghițiți fără băgare de seamă 
o bilă roșie și încinsă de fier 

și să vă întrebaţi: „De ce sufăr?”. 

372. 
Concentrarea nu apare 


fără înţelegere, 

iar nici înțelegerea nu apare 
fără concentrare. 

Insul care le cunoaște pe ambele 
se apropie de liberare. 


373. 
O fericire dincolo de exaltarea obișnuită 


este cea resimţită de cei ce renunță 
care s-au retras în singurătate 

cu inima liniștită 

și cu o înțelegere limpede a Căii. 


374. 
Atunci când cei înţelepţi 

trăiesc contemplând 

asupra naturii efemere a 

acestui corp-minte 

și a oricărei existențe condiționate, 
resimt bucurie și încântare 

văzând calea către siguranța firească. 

375-376. 
Acesta este atunci începutul 


pentru cel ce renunță care începe instruirea: 
controlează-ţi facultățile, 

dedică-te învățăturii, 

caută împăcarea cu sine; 

cultivă compania celor 

care îți susțin aspirațiile 

pentru practica energică a învățăturilor. 
Frumuseţea conduitei pure 

condiționează starea de bine deplină, 
ducând la eliberarea completă de remușcări. 


377. 
Așa cum florile vechi 


cad de pe o plantă de iasomie, 
lasă voluptatea și ura 
să cadă. 


378. 

Îi numesc „cei pașnici”, 

cu trupul calm, vorba calmă și mintea calmă 
și care s-au descotorosit în profunzime 

de toate obsesiile lumești. 

379. 
Cercetează-te. 


Examinează-te. 
Acordând atenţia corectă 
evaluării de sine, 

vei trăi în tihnă. 


380. 

Noi suntem cei care ne protejăm; 

noi suntem cu adevărat propriul nostru sălaș; 
cum ar putea sta altfel lucrurile? 

Așadar, cu atenţia cuvenită, ne ocupăm de noi 
așa cum un dresor s-ar îngriji de un pursânge. 


381. 

Un călugăr, o călugăriță care cultivă 
o dispoziție voioasă 

și sunt plini de încredere în Cale 

vor găsi pace, liniște și exaltare. 


382. 

Cât timp este încă tânăr, cel ce renunță 
și este complet devotat Căii 

luminează lumea 

asemenea lunii care iese din nori. 

FIINŢĂ MĂREAŢȚĂ 


383. 

Îndepărtați cu sârguință 

șiroiul râvnei 

și abandonaţi năzuințele senzuale; 
cunoscând limitările intrinseci 

ale tuturor lucrurilor formate, 
înțelegeți ceea ce este de necreat. 


384. 

Toate lanţurile limitării cad la pământ 
pentru cei ce văd cu limpezime 
dincolo de cele două dhamma. 

385. 

Spun că o ființă este măreață 

atunci când nu stă nici pe țărmul acesta, 
pe ţărmul celălalt, 

nici pe vreun alt țărm. 

O asemenea ființă este liberă 

de toate legăturile. 


386. 

Spun că o ființă este măreață 

atunci când sălășluiește izolată și în tihnă, 
știindu-și inima eliberată 

de toate impuritățile, 

cu sarcina încheiată, 

purificată de toate tendințele compulsive 
și trează. 


387. 

Soarele strălucește ziua, 

luna strălucește noaptea. 

Însă atât toată ziua, cât şi toată noaptea 
Buddha strălucește 

cu o splendoare glorioasă. 

388. 

Odată cu transformarea răului, 
insul se numește ființă măreaţă. 
Atunci când trăiește pașnic, 

insul se numește contemplator. 
Odată cu renunțarea la prihănire, 
insul se numește cel ce renunţă. 


389. 

Neluarea revanșei 

este specifică ființelor măreţe. 
Nu se lasă cuprinse de furie. 
Dacă sunt atacate, 

nu le stă în fire să contraatace. 


390. 
Suferința încetează 


în măsura în care vă eliberați 

de intenția de a face rău. 

Nu există măreție autentică 

acolo unde nu există reținerea furiei. 

391. 
Insul care se abține de la a face rău 


cu trupul, vorba sau mintea 
se poate numi ființă vrednică. 


392. 
Devotamentul și respectul 


trebuie oferite celor care ne-au arătat Calea. 


393. 
Insul nu trebuie considerat a fi 


demn de respect 

pentru că s-a născut sau pentru formarea sa 
sau orice alt semn exterior; 

puritatea și înțelegerea adevărului 

stabilesc valoarea unui ins. 


394. 

Podoabele voastre exterioare 

și preocupările pseudospirituale 
sunt irelevante dacă pe dinăuntru 
rămâneți neglijenți. 

395. 
A nu se preocupa de aspectul exterior, 
însă a se dedica cultivării 

intense și neobosite — 

aceasta înseamnă măreția. 


396. 

Niciun ins nu este nobil 

numai datorită a ceea ce moștenește. 
Nobilitatea provine din curățarea sinelui 
de toate impuritățile și atașamentele. 


397. 
Pe cel care a tăiat toate funiile 


și a descoperit curajul, 

cel care este mai presus 

de atașamente și pângărire, 

pe acela îl recunosc drept ființă măreață. 


398. 
Pe cel ce desface legăturile urii, 


dezleagă frânghiile râvnei, 

descuie lacătele perspectivei greșite, 
deschide ușile ignoranței și vede adevărul, 
pe acela îl recunosc drept ființă măreaţă. 

399. 
Puterea răbdării 


este tăria ființelor nobile; 
acestea pot fi încătușate, 

pot îndura abuz verbal și bătăi 
fără ranchiună. 


400. 
Pe cei eliberaţi de furie, 
disciplinaţi cu simplitate, virtuoși, 
instruiți corect 

și mai presus de renaștere, 

pe aceia îi numesc ființe mărețe. 


401. 
Așa cum apa alunecă de pe o frunză de lotus, 
plăcerile senzuale 

nu se prind de o ființă măreață. 


402. 
Pe cei care cunosc libertatea 

de a fi lăsat deoparte 

povara atașa mentului față de corp-minte, 
pe aceia îi numesc ființe mărețe. 

403. 
Pe cei ce posedă o înțelepciune profundă, 
care văd ce anume este în conformitate cu 
Calea și ce nu este, 

pe cei care au făcut tot ce le stă în putință, 

pe aceia îi numesc ființe mărețe. 


404. 
Cei eliberați de atașamentul 

fie față de laici, fie faţă de alții 

care au renunțat, 

și astfel hoinăresc fără dorințe 

sau fără grijă față de siguranța de orice fel 
sunt ființe mărețe. 


405. 
Cei care au renunțat 

la a folosi forța în relaţiile cu alte ființe, 
fie slabe, fie puternice, 

care nici nu omoară, 

nici nu provoacă omorârea, 

aceia se pot numi ființe mărețe. 

406. 

Cei ce rămân prietenoși printre cei ostili, 
pașnici printre cei agresivi 

și care nu se atașează de lucrurile 

de care alții depind 

sunt ființe mărețe. 


407. 

Pentru o ființă măreaţă, 

voluptatea și rea-voinţa, 

aroganța și îngâmfarea cad 

așa cum chiar și cea mai mică sămânță 
ar cădea de pe vârful unui ac. 


408. 

Pe cei ce spun adevărul 

și încurajează cu blândețe, 

fără a se întrece cu cineva, 

pe aceia îi numesc ființe măreţe. 


409. 

Acţiunile unei ființe măreţe sunt pure. 
Ființele mărețe nu își însușesc 
niciodată conștient 

ceea ce aparține altuia. 

410. 
Inima unei ființe măreţe este liberă. 
Ființele mărețe nu mai tânjesc 
după lucrurile din această lume 
sau din orice altă lume. 


4. 
Inima unei ființe măreţe este liberă. 


Cu o înţelegere precisă, 

dincolo de îndoială, 

ființele măreţe și-au înfipt bine picioarele 
în tărâmul liberării. 


412. 
Oricine a depășit 

toate legăturile cu binele și răul, 
este purificat și eliberat de supărare 
trebuie numit o ființă măreaţă. 


413. 
Fiinţele eliberate de năzuință 

și care, asemenea lunii pe un cer fără de nori, 
sunt pure, calme și senine: 

pe acele ființe le numesc mărețe. 

414. 

Există fiinţe 

care parcurg drumul greu 

de-a lungul mlaștinii periculoase 

a pasiunilor pângăritoare, 
traversează oceanul decepţiei 

prin întunericul ignoranței 

și trec dincolo. 

Sunt întărite de contemplare înțeleaptă, 
sigure fără de îndoieli, eliberate; 
aceste ființe sunt cu adevărat mărețe. 


415. 

O ființă măreață 

este aceea care, abținându-se de la dorințele 
plăcerii senzuale, 

trăiește o viață fără de adăpost 

și se eliberează 

atât de dorința senzuală, 

cât și de devenirea perpetuă. 

416. 

O ființă măreață 

este aceea care, abținându-se de la orice 
urmă de râvnă, 

trăiește în pribegie 

și se eliberează 

atât de râvnă, 

cât și de devenirea perpetuă. 


417. 

O ființă măreață 

este aceea care poate vedea dincolo de toate 
delectările evidente, 

precum și de plăcerile subtile 

pentru a se elibera de atașament. 


418. 

Pe insul care a încetat să urmărească 
plăcerile și neplăcerile, 

liniștit, 

de neclintit de condiţiile lumești — 

pe acela îl numesc ființă măreață. 

419. 

Spun că oricine înțelege pe deplin 
trecerea și reapariţia ființelor, 
oricine rămâne conștient, 
neatașat, treaz, 

conștient de acţiunea corectă, 
acela este o ființă măreață. 


420. 

Starea de după moarte a ființelor mărețe 
este de nedeslușit; 

nu rămâne nicio urmă de pasiune. 
Acestea sunt pure. 


421. 

Oricine trăiește eliberat 

de obiceiurile agățării 

de trecut, prezent sau viitor 
fără ataşamente față de nimic 
este o ființă măreaţă. 

422. 

O ființă măreață 

este la fel de netemătoare precum un taur, 
nobilă, puternică, înțeleaptă, sârguincioasă; 
vede dincolo de decepții 

și este curată, atentă și trează. 


423. 

A înțelege toate dimensiunile 
existenţelor trecute, 

a vedea cu acuratețe toate tărâmurile, 
a ajunge la finalul renașterilor, 

a şti cu introspecție 

ceea ce trebuie știut, 

a elibera inima de ignoranță — 
aceasta înseamnă cu adevărat 

a fi fost făcut măreț. 

O NOTĂ ASUPRA 
TEXTULUI 


O Dhammapada pentru contemplaţie reprezintă o 
interpretare contemporană a unui text antic; însă 
cum rămâne cu Dhammapada originală? Buddha a 
trăit și a propovăduit în India, în urmă cu două 
milenii și jumătate. Nu a scris nimic, iar învă- 
țăturile sale au fost memorate și transmise prin 
viu grai de către primii săi discipoli. Prin această 
modalitate s-a păstrat un volum uriaș de material, 
deși au rezultat versiuni diferite în multiplele școli 
budiste care au apărut în număr mare în India 
după parinibbana lui Buddha. Colecţia de versuri 
cunoscute sub denumirea de Dhammapada a fost 
compusă, probabil, cândva în secolul al III-lea î.e.n. 
într-o limbă cunoscută în prezent drept pali, de 
către membri ai „Iheravada” sau „Doctrina Vâr- 
stnicilor”. Știm de alte trei versiuni scrise ulterior 
în alte limbi din India, însă acestea au supraviețuit 
doar parțial sau sub formă de fragmente salvate din 
descoperiri arheologice ori ca traduceri în tibetană 
și chineză. Celelalte versiuni includ, în mare parte, 
același material, însă variațiile sunt numeroase. 
Drept urmare, concepția noastră asupra Dham- 
mapada „veritabilă” înseamnă o versiune — cea 

mai scurtă și, probabil, cea mai timpurie — a unei 
lucrări cu o istorie vie. "Textul a fost dus în Sri 
Lanka în a doua parte a secolului al III-lea î.e.n. 
de către adepţii Theravada în originalul din limba 
indianăși apoi pus pe hârtie laolaltă cu canonul pali 
în secolul I î.e.n.; ne revine în prezent sub forma 
păstrată și comentată conform tradiţiei Theravada. 
A fost primul text budist tipărit în Europa, în 1855, 
odată cu o traducere în latină. Textul a fost tradus 
în engleză de cel puţin 30 de ori. Fără îndoială, 
reprezintă cea mai cunoscută scriptură budistă 
timpurie și, chiar și în zilele noastre, călugării din 
Sri Lanka o memorează înainte de hirotonisire. 
Motivul ce stă la baza acestei popularități nu 
este greu de identificat. Dhammapada reprezintă, 
în fond, o colecție de maxime pline de conţinut, 
poetice și directe, care se adresează tuturor, nu doar 
călugărilor, călugărițelor sau cărturarilor. În jur 
de jumătate dintre acestea se regăsesc în alte părți 
ale canonului pali și, chiar dacă sunt grupate pe 
capitole pe o temă anume, majoritatea par să fi fost 
alese în funcție de calităţile lor individuale, drept 
maxime și secvențe de maxime pline de înțelepciune 
de apreciat. Multe dinte aceste maxime vizează 
etica, și anume ce este bine, ce este nesăbuit și care 
sunt consecințele aferente. Unele dintre acestea nu 
sunt, de fapt, îndeosebi budiste, ci se regăsesc și în 

alte texte religioase din India, cum ar fi epopeea 
impresionantă Mahabharata. Mai exact, aparțin de 
o tradiție mai amplă a înțelepciunii, având și noi 
versiuni proprii în vest. 

Cu toate acestea, dincolo de această înțelep- 
ciune umană de bază, maximele din Dhammapada 
fac referire la Calea către „libertatea din toate 
limitările: liberare, siguranță adevărată” (versetul 
23), aceasta fiind anume învățătura lui Buddha. 
Această învățătură nu este prezentată sub formă 
de doctrină ci, în schimb, sunt oferite numeroase 
sugestii, abordări și indicaţii de studiu, de la des- 
crierile „ființelor măreţe” (capitolul 23) care au 
ajuns pe celălalt țărm al existenței, până la com- 
paraţii convingătoare dintre „băgarea de seamă” 
și „nebăgarea de seamă” (versetul 21). Farmecul 
Dhammapadei este sporit, totuși, de comparații, 
metafore și imagini poetice la care se face apel 
cu generozitate pentru a ilustra sensul maximelor; 
de exemplu, influența celor înţelepţi este descrisă 
ca o lumină: „precum luna ivindu-se dintre nori” 
(versetul 172). Mai mult, Dhammapada include și 
„Cântecul victoriei” al lui Buddha, poemul rostit, se 
spune, imediat după cea atins iluminarea (versetele 
153-4). 

Maximele și poemele Dhammapadei au fost 
scrise în versete formate din strofe de patru și 


163 


șase rânduri, rânduri cu câte opt sau șapte silabe. 
Aceste forme sunt reprezentative tradiţiei literare 
antice din India, oferind textului un ritm aparte. 
Această constrângere ritmică a impus identificarea 
cuvintelor cu numărul corect de silabe pentru a 
încăpea pe rânduri; efectul acestui demers este o 
varietate și o vigoare care nu se regăsesc în scriptu- 
rile sub formă de proză. Există, așadar, un aspect 
formal în ceea ce privește versetele pali. Acestea 
sunt, la fel ca majoritatea poeziilor, imposibil de 
tradus. lar dacă adăugăm acestei imposibilități 
de traducere și cerințele reproducerii în engleză 
a calităților sugestive, de epigramă a maximelor, 
devine limpede că o traducere finală din punct 
de vedere formal a Dhammapadei va fi dificilă. 
Din acest motiv, este necesară citirea mai multor 
traduceri a textului, comparând diferitele emfaze 
și rezonanţe din fiecare pentru a putea aprecia în 
mod distinct adevărul transmis de fiecare verset. 
Am putea privi maximele Dha mmapadei ca pe 
niște negative foto, niște artefacte foarte vechi care 
conţin în mod miraculos spusele profunde ale lui 
Buddha. Aceste negative pot fi folosite pentru a 
tipări exemplare, într-o limbă modernă cum este 
engleza, ce reproduc acele maxime antice. Încercă- 
rile traducătorilor învățați de a furniza exemplare 
strict obiective și exacte din punct de vedere for- 

mal pe baza acestor negative vechi sunt notabile 
și necesare, însă metoda obiectivă nu transmite 
neapărat toate aspectele despre care se spera că vor 
fi capturate prin fotografiile originale — acele câteva 
cuvinte sub formă de verset. Prin interpretarea sa, 
Ajahn Munindo oferă un exemplar mai personal pe 
baza fiecărui negativ, un exemplar conceput pentru 
a transmite nu sensul obiectiv al fiecărei maxime, ci 
un element relevant și util pentru o persoană aflată 
în prezent în căutarea înțelepciunii. 

Metoda sa a fost următoarea: folosind mai 
multe traduceri respectate, a stabilit ceea ce minții 
sale i s-a părut ca fiind spiritul sau esența fiecărei 
maxime. A procedat astfel cu ajutorul poveștii tra- 
diționale asociate fiecărui vers, care descrie ocazia 
și semnificația enunţării sale. Fără îndoială, aceste 
povești au fost compuse după textul în sine și au, 
în general, un caracter legendar precum poveștile 
Jataka, însă, cu toate acestea, creează o atmosferă, 
un context mitic, care oferă acces la o dimensiune 
importantă a sensului fiecărei maxime. Stabilind 
astfel spiritului fiecărui verset, a căutat o expresie 
în limbajul contemporan care ar putea transmite 
efectiv impulsul său spiritual. 

Reprezentând un text indian antic, în Dham- 
mapada se găsesc din belșug referinţe la musoni, 
elefanţi, jungle, sate, brahmani ș.a.m.d. Cu toate 

că evocă în mod nemaipomenit viața din perioada 
lui Buddha, ne distrag atenția de la semnificația 
maximelor; drept urmare, versiunea lui Ajahn 
Munindo este, per ansamblu, redată într-un lim- 
baj contemporan și relevant pentru perspectiva 
modernă asupra lumii. Iarba birana care crește 
rapid după ploile din anotimpul ploios, de exemplu, 
este reinterpretată drept buruieni fertilizate (verse- 
tul 335), iar părul încâlcit și ascetic al indianului, 
pielea sa de antilopă și stilul său de viață sunt 
redate drept „podoabele exterioare și preocupările 
pseudospirituale” (versetul 394). Majoritatea referi- 
rilor la renaștere, la iad și la tărâmurile cerești din 
cosmologia budistă au fost înlocuite cu reinterpre- 
tări psihologice mai relevante în prezent. Referirile 
la stilul de viață în pribegie, cerând de pomană al 
membrilor sangha monastic budist, ce a depins și 
depinde în continuare de o cultură rurală și agrară, 
au fost modificate. 

Versiunea lui Ajahn Munindo are alte trăsături 
speciale. Nu a reprodus limbajul cu gen al textu- 
lui original, astfel încât interpretarea sa speră să 
vizeze toți cititorii. A ignorat o mare parte din 
jocurile de cuvinte cruciale pentru poezia originală, 
însă cu avantajele fluidității și naturaleței mult spo- 
rite. Deși nu s-a încercat reproducerea calităților 
formale ale originalului, o parte din frumuseţea 


166 


poeziei textului vechi reiese în urma libertăţii per- 
mise de o tălmăcire interpretativă (vezi, de exemplu, 
versetul 377). 

